
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1446 


22 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Εσωτερικού Κανονισμού του Πανελληνίου 

Φαρμακευτικού Συλλόγου. 1 

Επαναπροσδιορισμός συντελεστών υπολογισμού φα- 
ρικών τελών λόγω προσαρμογής στο ΕΥΡΩ. 2 


Πρόσθετες διαδικασίες ελέγχου στα πλαίσια των τα¬ 
κτικών και εκτάκτων επιθεωρήσεων, των δρομολο¬ 
γημένων στις θαλάσσιες ενδομεταφορές επιβατη¬ 
γών (Ε/Γ) και επιβατηγών-οχηματαγωγών (Ε/Γ -Ο/Γ) 
πλοίων, τα οποία έχουν συμπληρώσει ηλικία τριά¬ 
ντα (30) ετών κατά τη δρομολόγησή τους κατά το 
μεταβατικό στάδιο από 1 Νοεμβρίου 2002 μέχριτην 
31 Δεκεμβρίου 2008. 3 


ΑΠΟΦΑΣΕΙ Σ 

Αοιθ. Υ7α/478 7 (1) 

Έγκριση Εσωτερικού Κανονισμού του Πανελληνίου 
Φαρμακευτικού Συλλόγου. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη 

1. Τις διατάξεις των άρθρων 10 και 55 του Ν. 3601 /28 «Πε¬ 
ρί συστάσεως Φαρμακευτικών Συλλόγων» (ΦΕΚΑ/119/28). 

2. Τις διατάξεις της παρ. ε) του άρθρου 4 του Ν 328/76 
«Περί τροποποιήσεως διατάξεων τινών της Φαρμακευτι¬ 
κής Νομοθεσίας» (ΦΕΚΑ/128/29-5-76). 

3. Το αρ. 114/9-8-01 έγγραφο του Πανελληνίου Φαρμα¬ 
κευτικού Συλλόγου. 

4. Το απόσπασμα των πρακτικών της από 12-7-2000 συ- 
νεδριάσεως του ΔΣ του Πανελληνίου Φαρμακευτικού 
Συλλόγου. 

5. Τις διατάξεις του άρθρου 29Ατου Ν 1558/85 (ΦΕΚ Α/ 
137/85) όπως προστέθηκε με το άρθρο 27 του Ν 2081/92 
(ΦΕΚ Α/154/92) και αντικαταστάθηκε με το άρθρο 1 παρ. 
2 α του Ν 2469/97 (ΦΕΚ Α/28/97). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού. 

7. Την αρ. 2850/18-4-2000 Κοινή Απόφαση του Πρωθυ¬ 


πουργού και του Υπουργού Υγείας και Πρόνοιας «Ανάθε¬ 
ση αρμοδιοτήτων στους Υφυπουργούς Υγείας και Πρό¬ 
νοιας Χριστίνα Σπυράκη και Δημήτριο Θάνο» (ΦΕΚ 
Β/565/2000), αποφασίζουμε: 

1. Εγκρίνουμε τον Εσωτερικό Κανονισμό λειτουργίας του 
Πανελληνίου Φαρμακευτικού Συλλόγου που καθορίζει τις 
λεπτομέρειες διεξαγωγής των εργασιών του Συλλόγου και 
του ΔΣ αυτού και αποτελείται από 68 άρθρα ως ακολούθως: 

ΚΕΦΑΛΑΙΩΝ Α’ 

Συγκρότηση 

Άρθρο 1 
Τίτλος - Έδρα 

1.0 Πανελλήνιος Φαρμακευτικός Σύλλογος είναι Νομικό 
Πρόσωπο Δημοσίου Δικαίου (άρθρ. 11 Ν.Δ. 171/46-παρ. 1 
άρθρο 51 ν. 3601/28, όπωςτούτο αντικαταστάθηκε καιτρο- 
ποποιήθηκε με τις παρ. Α - Γ του άρθρου 58 του ν. 1539/85 
(ΦΕΚ Α’ 64/85) εδρεύει στην Αθήνα και διέπεται από τις δια¬ 
τάξεις που ισχύουν κάθε φορά για τον Πανελλήνιο Φαρμα¬ 
κευτικό Σύλλογο και γενικά τα Ν.Π.Δ.Δ. καθώς επίσης από 
τις διατάξεις του παρόντος Εσωτερικού Κανονισμού. 

2. Όπου στον κανονισμό αναφέρονται ο Π.Φ.Σ. ή Σύλλο¬ 
γος νοείται ο Πανελλήνιος Φαρμακευτικός Σύλλογος και 
όπου Πρόεδρος, Αντιπρόεδρος, Ταμίας, Γεν. Γραμματέας, 
Αναπληρωτής Γραμματέας, ο Πρόεδρος, οι Αντιπρόεδροι, ο 
Ταμίας, ο Γ. Γ ραμματέας, ο Αναπληρωτής Γ ραμματέας του 
Διοικητικού Συμβουλίου του Π.Φ.Σ. και όπου Δ.Σ., Γ.Σ., 
Α.Φ.Π.Σ.το Διοικητικό Συμβούλιο, η Γενική Συνέλευση καιτο 
Ανώτατο Φαρμακευτικό Πειθαρχικό Συμβούλιο του Π.Φ.Σ. 

Άρθρο 2 

Σκοποί 

1. Οι σκοποί του Π.Φ.Σ. αναφέρονται στο άρθρο 52 του 
ν. 3601/28, όπως τούτο συμπληρώθηκε με το άρθρο 152 
του ν. 2071 /1992 και τις περιπτώσεις γ, δ και ε του άρθρου 
4του ν. 328/76 και η επίτευξή τους επιδιώκεται με κάθε νό¬ 
μιμη ενέργεια και με την σύσφιξη των σχέσεων και της συ¬ 
νεργασίας μεταξύ των Φαρμακευτικών Συλλόγωντης Χώ¬ 
ρας και των μελών αυτών, των λοιπών Συλλόγων ή Σωμα¬ 
τείων, ημεδαπών ή αλλοδαπών του φαρμακευτικού 
Κόσμου και με κάθε μορφωτικό, πολιτιστικό ή άλλο μέσο 
που κρίνεται πρόσφορο, με απόφαση του Δ.Σ. 

2. Για την επίτευξη των σκοπών του Π.Φ.Σ. επιτρέπεται, 
σύμφωνα με τις διατάξεις των άρθρων 19 και 58 του ν. 

3601 /28 να γίνονται διαλέξεις και ανακοινώσεις στο κατά¬ 
στημα του Συλλόγου ή άλλη κατάλληλη αίθουσα για θέ¬ 
ματα που ανάγονται στον κύκλο των φαρμακευτικών θε¬ 
μάτων, ή του ευρύτερου επιστημονικού, πολιτιστικού και 
κοινωνικού ενδιαφέροντος, τόσο για τους φαρμακοποι¬ 
ούς, όσο και για το κοινό. 

Άρθρο 3 

Σφραγίδα 

1. Ο Π.Φ.Σ. έχει σφραγίδα κυκλική, που αποτελείται από 
τρεις επάλληλους και ομόκεντρους κύκλους, ο εξωτερικός 
των οποίων έχει διάμετρο 0,04 του μέτρου, φέρει στο μέ¬ 
σον αυτής το έμβλημα της Ελληνικής Δημοκρατίας (άρθρ. 
2 ν. 48/1975) και γύρω από αυτό κυκλοτερώς στο πάνω μέ¬ 
ρος τις λέξεις «ΥΠΟΥΡΓΕΙΩΝ ΥΓΕΙΑΣ ΚΑΙ ΠΡΟΝΟΙΑΣ" και 
στο κάτω μέρος τις λέξεις "ΠΑΝΕΛΛΗΝΙΟΣ ΦΑΡΜΑΚΕΥΤΙ¬ 
ΚΟΣ ΣΥΛΛΟΓΟΣ" και στον εξωτερικό κύκλο τις λέξεις "ΕΛ¬ 
ΛΗΝΙΚΗ ΔΗΜΟΚΡΑΤΙΑ» (παρ. 5, άρθρ. 6 ν. 48/1975) 

2. Η σφραγίδα του Π.Φ.Σ. φυλάσσεται από τον Γ. Γραμ¬ 
ματέα που έχει και την ευθύνη για την χρήση της. 

Άρθρο 4 
Μέλη του Π.Φ.Σ. 

1. Μέλη του Π.Φ.Σ. είναι υποχρεωτικά σύμφωνα με τις 
διατάξεις της παρ. 1 του άρθρου 50 του ν. 3601/28, όπως 
τούτο αντικαταστάθηκε με την παρ. 1 του ν. 328/76 και της 
παρ. Ατου άρθρου 58 του ν. 1539/85 με αντιπροσώπους, 
όλοι οι φαρμακευτικοί Σύλλογοι της χώρας (Ν.Π.Δ.Δ.). 

2. Οι Φαρμακευτικοί Σύλλογοι οφείλουν να συμβάλλουν 
στον κύκλο των αρμοδιοτήτων τους στην ευόδωση των 
σκοπών του Π.Φ.Σ. σε καμία περίπτωση όμως η αρμοδιό¬ 
τητα αυτών δεν περιορίζεται από τον Π.Φ.Σ. (άρθρ. 52 
παρ. 7 εδ.2 ν. 3601/28) 

3. Η κατά την παρ. 1 του άρθρου 52 του ν. 3601/28 «επο- 
πτεία επι της κανονικής λειτουργίας των ανά το κράτος 
Φαρμακευτικών Συλλόγων και την πιστή εφαρμογή της 
εκάστοτε ισχυούσης Φαρμακευτικής Νομοθεσίας» περι¬ 
λαμβάνει : α) Την παροχή οικονομικής ενίσχυσης αυτών 
στις περιπτώσεις, που οι εισφορές των μελών τους και γε¬ 
νικά τα πάσης φύσεως έσοδά τους δεν καλύπτουν τις λει¬ 
τουργικές τους ανάγκες, β) Την ενημέρωση για θέματα, 
που ενδιαφέρουν το Φαρμακευτικό Επάγγελμα ή την πα¬ 
ροχή οδηγιών και συμβουλών για την ομαλή λειτουργία 
αυτών, γ) Την αποστολή σ’ αυτούς εγκυκλίων και γενικά 
εντύπου υλικού, που αναφέρεται σε θέματα που ενδιαφέ¬ 
ρουν τον Φαρμακευτικό Κόσμο, δ) Την διενέργεια, κατό¬ 
πιν αιτήσεώς τους συμβουλευτικού διοικητικού και δια¬ 
χειριστικού ελέγχου και ε) Τη νομική υποστήριξη αυτών 
σε περιπτώσεις κατά τις οποίες αυτοί δεν διαθέτουν νομι¬ 
κή υπηρεσία, ή δεν έχουν την δυνατότητα χρησιμοποίη¬ 
σης αυτής, ή το σχετικό θέμα για κρίση είναι Πανελληνίου 
φαρμακευτικού ενδιαφέροντος. 

4. Οι Φαρμακευτικοί Σύλλογοι της χώρας και οι αντι¬ 
πρόσωποί τους δικαιούνται να ενημερώνονται για κάθε 
δραστηριότητα του Π.Φ.Σ., να λαμβάνουν γνώση των 
πρωτοτύπωντων πρακτικών και να λαμβάνουν αντίγραφα 
αυτών, κυρωμένα από τον Γενικό Γραμματέα, τηρουμέ- 
νων σε κάθε περίπτωση, των διατάξεων του άρθρου 5 του 
ν. 2690/1999 «Κύρωση του Κώδικα Διοικητικής Διαδικα¬ 
σίας και άλλες διατάξεις» (ΦΕΚ Α’ 45/99) και του Ν. 
2792/97 «Προστασία του άτομου από την επεξεργασία 
δεδομένων προσωπικού χαρακτήρα» (ΦΕΚΑ’ 50/97). 


Άρθρο 5 

Επίτιμα μέλη - Ευεργέτες - Δωρητές 

1. Ο Π.Φ.Σ. δύναται να αναγορεύει: 

α. Επίτιμους Προέδρους και Αντιπρόεδρους, τους δια- 
τελέσαντες στα αξιώματα αυτά, τουλάχιστον επί δύο πλή¬ 
ρεις θητείες 

β. Επίτιμα μέλη: 

(1) Οργανισμούς ή Συλλόγους, ή Επιστήμονες, της χώ¬ 
ρας μας ή της αλλοδαπής, που διαπρέπουν ή διέπρεψαν 
εξαιρετικά στην Φαρμακευτική Επιστήμη και 

(2) Πρόσωπα που πρόσφεραν σημαντικές υπηρεσίες ή 
έργο στο Φαρμακευτικό Επάγγελμα, ή στον Π.Φ.Σ. 

2. Οι επίτιμοι Πρόεδροι και Αντιπρόεδροι και τα επίτιμα 
μέλη εκλέγονται από την Γ ενική Συνέλευση του Π.Φ.Σ με¬ 
τά από εισήγηση του Δ.Σ. με πλειοψηφίατων 3/4 των πα¬ 
ρόντων μελών και δύνανται να παρίστανται στις συνε¬ 
δριάσεις αυτής, χωρίς δικαίωμα ψήφου, οι μεν οργανι¬ 
σμοί ή οι Σύλλογοι, δι’ αντιπροσώπων, οι δε επιστήμονες 
και τα φυσικά πρόσωπα αυτοπροσώπως 

3. Με την κατά την παρ. 2 του παρόντος άρθρου αναφε- 
ρομένη πλειοψηφία η Γ.Σ. του Π.Φ.Σ. δύναται να αναγο¬ 
ρεύει: 

α. Ευεργέτες εκείνους που καταθέτουν ή κληροδοτούν 
στον Π.Φ.Σ περισσότερα από 10 εκατομμύρια δραχμές. 

β. Μεγάλους δωρητές εκείνους που δωρίζουν ή κληρο¬ 
δοτούν στον Π.Φ.Σ., περισσότερα από πέντε εκατομμύρια 
δραχμές και 

γ. Δωρητές εκείνους που καταθέτουν περισσότερα από 
ένα εκατομμύριο δραχμές. 

Άρθρο 6 

Ανακοινώσεις - Διαλέξεις - Συνέδρια 

1. Στην αίθουσα Γενικών Συνελεύσεων του Π.Φ.Σ (Πει¬ 
ραιώς 134 και Αγαθημέρου), με απόφαση της Γ.Σ. ή του 
Δ.Σ. αυτού δύναται να γίνονται ανακοινώσεις και να πραγ¬ 
ματοποιούνται διαλέξεις και συνέδρια για θέματα που εν¬ 
διαφέρουν τον Φαρμακευτικό Κόσμο της Χώρας (άρθρ. 
19 και 58 ν. 3601/28) 

2. Με απόφαση του Δ.Σ. με την οποία καθορίζονται και 
οι προϋποθέσεις, ως και η κάλυψη των σχετικών δαπα¬ 
νών, επιτρέπεται η διάθεση της αιθούσης των Γενικών Συ¬ 
νελεύσεων του Π.Φ.Σ. για την πραγματοποίηση της χώ¬ 
ρας μας και στο εξωτερικό, Συνεδρίων, ανακοινώσεων και 
διαλέξεων, από διάφορα Φυσικά ή Νομικά Πρόσωπα, Σω¬ 
ματεία, Εταιρείες και Οργανισμούς. 

ΚΕΦΑΛΑΙΟΝ Β’ 

Συνεδρίαση του Συλλόγου 

Άρθρο 7 

Αρμοδιότητες της Γ ενικής Συνελεύσεως 

Στη Γενική Συνέλευση των μελών ανήκουν οι αρμοδιό¬ 
τητες που αναφέρονται στις διατάξεις των άρθρων 52 του 
ν. 3601/28 (ΦΕΚ Α’ 119/28) του άρθρου 4 του Ν. 328/76 
(ΦΕΚ Α’ 128/76) και του άρθρου 152 του ν. 2071/1992 
(ΦΕΚΑ’ 123/1992), καθώς επίσης και οι αρμοδιότητες που 
απορρέουν από τον παρόν Εσωτερικό Κανονισμό. 

Άρθρο 8 

Συνεδρίαση του Συλλόγου 

1.0 Π.Φ.Σ. συνέρχεται σε συνεδρίαση (Γενική Συνέλευ¬ 
ση) τακτικά: 

α. Τους μήνες Φεβρουάριο ή Μάρτιο κάθε χρόνου. 

β. Τον μήνα Μάιο ή το πολύ εντός του μήνα Ιουνίου κάθε 
τριετίας, για την εκλογή μελών του Δ.Σ. αυτού και τακτικών 
και αναπληρωματικών μελών του Δ.Σ. και τακτικών και ανα¬ 
πληρωματικών μελών του Α.Φ.Π.Σ. και σε έκτακτες περι¬ 
πτώσεις όταν κρίνει αυτό αναγκαίο το Δ.Σ. ή μετά από έγ¬ 
γραφη αίτηση τουλάχιστοντου 1/5 των αντιπροσώπων στον 
Π.Φ.Σ. των Φαρμακευτικών Συλλόγων της Χώρας, στην 
οποία θα αναγράφονται κατά τρόπο σαφή και συγκεκριμέ¬ 
να ο λόγος της αιτούμενης σύγκλισης (παρ.1 άρθρου 3 ν. 
328/76). 

2. Σε περίπτωση υποβολής αίτησης από τον καθοριζόμε¬ 
νο αριθμό μελών στην παρ.1 του παρόντος άρθρου, περί 
συνεδριάσεως εκτάκτως του Συλλόγου, αυτός καλείται 
από τον Πρόεδρο σε συνεδρίαση μέσα σε 15 μέρες από 
την επίδοση της αίτησης. Σε περίπτωση άρνησηςτου Προ¬ 
έδρου, να καλέσει σε έκτακτη συνεδρίαση τον Σύλλογο, 
αυτός καλείται, κατά σειράν από τον Α’ Αντιπρόεδρο και 
τον Β’ Αντιπρόεδρο και σε άρνηση αυτών από το αρχαιότε¬ 
ρο μέλος του Δ.Σ. Σε περίπτωση κατά την οποία οι ανα¬ 
γραμμένες στον προϋπολογισμό πιστώσεις δεν επαρκούν 
για την σύγκληση της αιτούμενης έκτακτης Γενικής Συνέ¬ 
λευσης αποφασίζει σχετικά το Διοικητικό Συμβούλιο . 

3. Για τους αρνούμενους, να συγκαλέσουν σε έκτακτη 
συνεδρίαση τον Σύλλογο εφαρμόζονται οι διατάξεις του 
άρθρου 67 του παρόντος Κανονισμού. 

4. Στις συνεδριάσεις της Γ.Σ. τακτικές και έκτακτες δύ- 
νανται να καλούνται, με απόφαση του Δ.Σ. αυτού, να πα¬ 
ρασταθούν, με δικαίωμα λόγου, όχι όμως και ψήφου, οι 
πρόεδροι των Δ.Σ. των Φαρμακευτικών Συλλόγων της Χώ¬ 
ρας, ή άλλα μέλη αυτών. Επίσης το Δ.Σ. του Π.Φ.Σ. δύνα- 
ται να καλεί στις Γ ενικές Συνελεύσεις αυτού και άλλα πρό¬ 
σωπα, είτε τιμητικώς, είτε για να ακούσει τις επιστημονι¬ 
κές τους απόψεις, σε συγκεκριμένα θέματα. 

Άρθρο 9 

Θέματα Γ ενικής Συνελεύσεως 

1. Στα θέματα της τακτικής Γενικής Συνελεύσεως του 
Π.Φ.Σ., που ορίζονται με απόφαση του Δ.Σ. περιλαμβάνο¬ 
νται υποχρεωτικά: 

α. Η ψήφιση του προϋπολογισμού του νέου οικονομικού 
έτους. 

β. Η κατάθεση της έκθεσης της Εξελεγκτικής Επιτρο¬ 
πής για τις διαχειριστικές περιόδους των προηγουμένων 
ετών και η έγκριση αυτής. 

γ. Η εκλογή της από τρία μέλη της εξελεγκτικής επιτρο¬ 
πής που θα προβεί στον έλεγχο των βιβλίων και γενικά της 
διαχείρισης του Δ.Σ. και του ΚΑΕΦ. 

δ. Η κατάθεση του ισολογισμού και απολογισμού των 
εσόδων και εξόδων του προηγούμενου έτους και 

ε. Η έκθεση πεπραγμένων του Δ.Σ. του προηγούμενου 
έτους. 

στ. Η λήψη απόφασης, περί προσκλήσεως Ορκωτών 
Λογιστών, για τον έλεγχο της διαχειρίσεως του Συλλόγου 

ζ. Ο καθορισμός των εξόδων κινήσεως (δαπάνες μετά¬ 
βασης και επιστροφής), της ημερήσιας αποζημίωσης για 
τον χρόνο απασχόλησης και τα πόσης φύσεως έξοδα πα¬ 
ραμονής και διατροφής των μελών του Διοικητικού Συμ¬ 
βουλίου του Π.Φ.Σ. των αντιπροσώπων και των μελώντων 
φαρμακευτικών συλλόγων, του Προέδρου του Ανωτάτου 
Φαρμακευτικού Πειθαρχικού Συμβουλίου, ως και των 
χρησιμοποιούμενων από τον Π.Φ.Σ συνεργατών ή Ειδικών 
Επιστημόνων , ή άλλων προσώπων, χρησιμοποιουμένων 
για την εκπλήρωση των σκοπών αυτού, όταν προσέρχο¬ 


νται σε συνεδριάσεις του Δ.Σ. των Γ.Σ. των Επιτροπώντου 
Α.Φ.Π.Σ. ή εκτελούν ανατεθείσα σ’ αυτούς Υπηρεσία. Με 
απόφαση της Γενικής Συνέλευσης καθορίζονται επίσης 
τα έξοδα παράστασης, κατά μήνα, του Προέδρου του 
Δ.Σ. του Π.Φ.Σ. 

2. Κάθε Φαρμακευτικός Σύλλογος ή αντιπρόσωπος αυ¬ 
τού δύναται να υποβάλλει προς το Δ.Σ. κάθε πρόταση, για 
συζήτηση στη Γ ενική Συνέλευση, που υπάγεται στους κα¬ 
τά τις διατάξεις του άρθρου 52 του ν. 3601/28, όπως συ¬ 
μπληρώθηκε με το άρθρο 152 του ν. 2071/92 και του άρ¬ 
θρου 4 του ν. 328/76σκοπούς και επιδιώξεις του Συλλό¬ 
γου το οποίον αποφασίζει σχετικά. 

Η πρόταση πρέπει να είναι έγγραφη, σαφής και συγκε¬ 
κριμένη, τηρούμενης προς τούτο της διαδικασίας που ορί¬ 
ζεται στο άρθρο 14του ν. 3601/28 (άρθρον 58 ν. 3601/28) 

3. Η Γ.Σ. δύναται εκ των προτέρων να ορίσει τα θέματα 
της επόμενης τακτικής ή έκτακτης Γενικής Συνέλευσης, 
τα οποία το Δ.Σ. υποχρεούται σύμφωνα με τις διατάξεις 
της παρ. 1 του παρόντος άρθρου να περιλάβει στην ημε¬ 
ρήσια διάταξη αυτής. 

4. Θέματα άλλα εκτός των αναφερομένων στην ημερήσια 
διάταξη της Γ.Σ. που καταρτίζεται από το Δ.Σ., συζητούνται 
μόνον εφόσον πριν την έναρξη της συζήτησης των θεμά¬ 
των αυτής υποβληθεί έγγραφη αίτηση τουλάχιστον από το 
1/10 του συνολικού αριθμού των μελών του Συλλόγου (εδ. 
2 παρ. Η άρθρ. 37 ν. 1316/83, περί συμπλήρωσης του άρ¬ 
θρου 15 του ν. 3601/28 - άρθρον 58 ν. 3601/28) 

Άρθρο 10 

Πρόσκληση Μελών 

1. Οι αντιπρόσωποι των Φαρμακευτικών Συλλόγων της 
Χώρας καλούνται από τον πρόεδρο του Δ.Σ. του Π.Φ.Σ για 
την τακτική Γενική Συνέλευση, πριν από δεκαπέντε του¬ 
λάχιστον μέρες, για την έκτακτη πριν από δέκα μέρες του¬ 
λάχιστον 

2. Οι προσκλήσεις για την συνεδρίαση της Γ.Σ. απο- 
στέλλονται ταχυδρομικώς, με συστημένες επιστολές και 
περιλαμβάνουν υποχρεωτικά: 

Α. Τον τόπο συνεδρίασης. 

Β. Την ημερομηνία και ώρα συνεδρίασης και σε περί¬ 
πτωση μη επιτεύξης απαρτίας, την επανάληψη αυτής 
εντός οκτώ ημερών. 

Γ. Τα προς συζήτηση θέματα (άρθρ. 3 παρ.2 ν. 328/76 - 
άρθρα 13, 26, 58 και 59 ν. 3601/28). 

3. Οι συνεδριάσεις των Γενικών Συνελεύσεων του 
Π.Φ.Σ. πραγματοποιούνται στην ειδική αίθουσα των γρα¬ 
φείων του Π.Φ.Σ. στην Αθήνα, (Πειραιώς 134 - Αγαθημέ- 
ρου) ή σε ορισμένες περιπτώσεις, μετά από απόφαση του 
Δ.Σ, σε άλλο τόπο και χώρο. 

Άρθρο 11 

Απαρτία - Ενστάσεις 

1. Η Γ.Σ. Θεωρείται, μέχρι έκδοσης των μελών (στο άρ¬ 
θρο 5 του ν. 328/76) προβλεπομένων Π. Δ/των, ότι ευρί- 
σκεται σε απαρτία αν παρίσταται το ένα τρίτο (1/3) του 
όλου αριθμού των μελών (άρθρο 13 ν.3601/28). 

2. Σε περίπτωση μη ύπαρξης απαρτίας συντάσσεται σχε¬ 
τικό πρακτικό διαπίστωσης, που υπογράφεται από τον Πρό¬ 
εδρο, τον Γ. Γραμματέα και τα παριστάμενα μέλη και σε πε¬ 
ρίπτωση αρχαιρεσιών και από τον διοικητικό αντιπρόσωπο 
που ορίζεται από τον Γ ενικό Γ ραμματέα Περιφέρειας. 

3. Ανη Γ.Σ. ματαιωθεί για έλλειψη απαρτίας, συνέρχεται 
και πάλι την ημερομηνία που αναφέρεται στην πρόσκλη- 

ση που έχει σταλεί στα μέλη (άρθρ. 10 παρ. 2, περ. β του 
παρόντος Εσωτερικού Κανονισμού) και θεωρείται ότι ευ- 
ρίσκεται σε απαρτία όσα μέλη και αν παρευρίσκονται. 

4. Ένσταση απαρτίας, κατά την διάρκεια της συνεδρία¬ 
σης του Συλλόγου, σύμφωνα με τις διατάξεις της παρ. 2 
του άρθρου 13 του ν. 3601/28 (άρθρο 58 ν. 3601/28) δύνα- 
ται να υποβληθεί από τρία μέλη του Συλλόγου και μόνο σε 
περίπτωση που πρόκειται να ληφθεί απόφαση. Εκείνοι που 
υπέβαλλαν την ένσταση θεωρούνται παρόντες και αν ακό¬ 
μη απέχουντηςσυνεδρίασης (άρθρο 13 ν. 3601/28-άρθρ. 
58 ν. 3601/28). 

Άρθρο 12 

Έναρξη - Ομιλίες - Λήξη συνεδριάσεως 

1. Μετά την διαπίστωση της απαρτίας, η οποία απαραί¬ 
τητα αναγράφεται στα πρακτικά η Γενική Συνέλευση με 
ανάταση των χειρών των μελών εκλέγει ένα μέλος της, 
που θα προεδρεύσει της συνεδριάσεως αυτής και που 
έχει κατά την διάρκεια της όλα τα δικαιώματα και τα κα¬ 
θήκοντα που προβλέπονται από το νόμο για τον πρόεδρο 
του Συλλόγου (άρθρ. 15 και 58 ν. 3601/28) όπως συμπλη¬ 
ρώθηκε με την παρ. Η’ εδ. 1 του άρθρου 37 ν. 1316/83). 

2. Ο Πρόεδρος της Γενικής Συνέλευσης κηρύσσει την 
έναρξη των εργασιών αυτής (άρθρ. 15 και 58 ν. 3601/28) 
και μετά δίνει τον λόγο στον πρόεδρο του Δ.Σ. του Συλλό¬ 
γου ή άλλο εξουσιοδοτημένο μέλος αυτού, ο οποίος προ¬ 
βαίνει στον απολογισμό του έργου του Δ.Σ. για το διά¬ 
στημα που πέρασε από την τελευταία συνεδρίαση του 
Συλλόγου και στη συνέχεια αναπτύσσει τις απόψεις του 
Δ.Σ. στα θέματα της ημερήσιας διάταξης .Μετά ταύτα η 
συνεδρίαση διακόπτεται για 10. 

3. Κατά την διάρκεια της διακοπής της συνεδρίασης τα 
μέλη της Γ ενικής Συνέλευσης που επιθυμούν να μιλήσουν 
για τα θέματα της ημερήσιας διάταξης, δηλώνουν αυτό 
στον Γ ενικό Γ ραμματέα. 

4. Με την επανάληψη της συνεδρίασης ο πρόεδρος της 
Γ ενικής Συνέλευσης, καλεί με τη σειρά δήλωσης εκείνους 
που επιθυμούν να μιλήσουν σε κάθε θέμα της ημερήσιας 
διάταξης. Όταν εξαντληθεί ο κατάλογος των ομιλητών ο 
Πρόεδρος της Γενικής Συνέλευσης, με τη συγκατάθεση 
της Γ.Σ. κλείνει την συζήτηση για το συγκεκριμένο θέμα 
και διεξάγεται η ψηφοφορία, αν για αυτό απαιτείται να λη¬ 
φθεί σχετική απόφαση 

5. Ο χρόνος ομιλίας ορίζεται με απόφαση της Γ.Σ. για 
την πρώτη ομιλία με ελάχιστο όριο 5 λεπτά και με ανώτα¬ 
το όριο 10 λεπτά για κάθε ομιλητή και αν χρειασθεί δευ¬ 
τερολογία σε τρία (3) λεπτά. 

6. Οι αποφάσεις της Γ.Σ. μέχρις εκδόσεως των κατά το 
άρθρον 5 του ν. 328/76 προβλεπομένων Π.Δ/των, λαμβά- 
νονται σύμφωνα με τις διατάξεις του άρθρου 15 παρ. 1 
του ν. 2690/99, με πλειοψηφία των παρόντων μελώνκαισε 
περίπτωση ισοψηφίας, σύμφωνα με το δεύτερο εδάφιο 
της παραγράφου του ιδίου άρθρου και νόμου, υπερισχύ¬ 
ει η ψήφος του προέδρου της Γ.Σ. 

7. Με έγγραφη πρόταση του 1/5 των μελών του Συλλό¬ 
γου δύναταιτο αποτέλεσμα της ψηφοφορίας για τη λήψη 
απόφασης σε θέμα της ημερήσιας διάταξης να έχει την 
έννοια έκφρασης εμπιστοσύνης ή αποδοκιμασίας (πρό¬ 
ταση μομφής) του Δ.Σ. ή μέλους αυτού. Στην περίπτωση 
αυτή η ψηφοφορία διεξάγεται μυστική με ψηφοδέλτια. 

8. Η αποδοκιμασία του Δ.Σ. ή μέλους αυτού από τη Γ.Σ. 
ουδεμία προκαλεί σύμφωνα με το νόμο υποχρέωση για το 


Δ.Σ. ή το μέλος που αποδοκιμάσθηκε, όπως παραιτηθεί, 
αλλά μόνο ηθική τοιαύτη. 

9. Μετά την εξάντληση της συζητήσεως των θεμάτων 
της ημερήσιας διάταξης ο πρόεδρος της Γ.Σ. κηρύσσει, 
σύμφωνα με τις διατάξεις του άρθρου 15 και 58 του ν. 
3601 /28 την λήξη των συνεδριάσεων. 

Άρθρο 13 

Ονομαστική -Μυστική ψηφοφορία 

1. Οι ψηφοφορίες του Συλλόγου γίνονται κατά την κρί¬ 
ση του προέδρου της Γ.Σ. με έγερση των μελών ή με ονο¬ 
μαστική ψηφοφορία. Επίσης με ονομαστική ψηφοφορία 
διεξάγεται αν ζητηθεί από είκοσι τουλάχιστον μέλη, που 
θεωρούνται παρόντα και αν ακόμη αποχωρήσουν της ψη¬ 
φοφορίας (άρθρο 17 και 58 ν. 3601/28). 

2. Σε περίπτωση διεξαγωγής ονομαστικής ή μυστικής 
ψηφοφορίας τα ονόματα των μελών που ψηφίζουν σημει¬ 
ώνονται σε ειδικό κατάλογο. 

Άρθρο 14 

Τρόπος διεξαγωγής συζητήσεων 

1. Κανένα μέλος δεν δύναται να μιλήσει για θέματα της 
ημερήσιας διάταξης αν δεν το έχει δηλώσει στον Γεν. 
Γ ραμματέα με την διαδικασία της παρ. 3 του άρθρου 12 
του παρόντος Κανονισμού, εκτός αν το επιτρέψει η Συνέ¬ 
λευση και πριν κληθεί από τον Πρόεδρο της Γ.Σ. 

2. Εκείνοςπου επιθυμεί κατάτηνδιάρκειατης συζήτησης 
να απαντήσει σε προσωπικό ζήτημα ζητεί την άδεια του 
προέδρου της Γ.Σ. αλλά στην απάντηση του οφείλει να πε- 
ριορισθεί αποκλειστικά και μόνο στο προσωπικό ζήτημα. 

3. Θεωρείται προσωπικό ζήτημα κάθε μομφή για την 
διαγωγή κάποιου μέλους του Δ.Σ. ή της Γ.Σ. ή η απόδοση 
γνώμης διαφορετικής απ’ αυτή που εξεφράσθηκε 

Άρθρο 15 

Συμπεριφορά κατά τις αγορεύσεις 

1. Η ανάρμοστη συμπεριφορά μέλους κατά την διάρκεια 
των συζητήσεων στην Γ ενική Συνέλευση συνιστά πειθαρχι¬ 
κό παράπτωμα και ο παραβάτης, με απόφαση αυτής που 
λαμβάνεται με μυστική ψηφοφορία, παραπέμπεται στο αρ¬ 
μόδιο Πειθαρχικό Συμβούλιο (άρθρ. 16 και 58 ν. 3601/28). 

2.0 πρόεδρος της Γ.Σ. δύναται να αφαιρείτονλόγο από 
το παρεκτρεπόμενο μέλος και να το ανακαλεί στην τάξη 
αφού προηγουμένως καλέσει αυτό να δώσει εξηγήσεις ή 
να ανακαλέσει τα όσα είπε και αρνηθεί. Στο παρεκτρεπό¬ 
μενο και ανακαλούμενο στην τάξη μέλος δεν δίνεται πλέ¬ 
ον ο λόγος για το ίδιο θέμα. 

Άρθρο 16 
Τήρηση πρακτικών 

1. Τα πρακτικά των Γενικών Συνελεύσεωντου Συλλόγου 
καταχωρούνται μέσα σε 30 ημέρες από την πραγματο¬ 
ποίηση της από τον Γ ραμματέα και σε περίπτωση κωλύ¬ 
ματος ή απουσίας αυτού, από μέλος της Γενικής Συνέ¬ 
λευσης, που ορίζεται απ’ αυτή, στο ειδικό προς τούτο τη¬ 
ρούμενο βιβλίο πρακτικών. Επιτρέπεται η τήρηση των 
πρακτικών της Γ.Σ. με μαγνητοφώνηση, από ειδικό συ¬ 
νεργείο και η εκτύπωση αυτών σε ειδικό τεύχος, το οποίο 
μονογραφούμενο και υπογραφόμενο απότονπροεδρεύ- 
οντα και τον Γ ενικό Γ ραμματέα φυλάσσεται στο αρχείο 
του Συλλόγου, μαζί με τις σχετικές μαγνητοταινίες. 

2. Απαγορεύεται η αλλοίωση των πρακτικών με ξέσμα- 
τα ή αυθαίρετες διαγραφές ή προσθήκες. Διόρθωση ή 

ανάκληση των αναφερομένων στα πρακτικά επιτρέπεται 
μόνο με την διαδικασία και τους όρους των άρθρων 16 και 
58 του ν. 3601/28. 

3. Ολα τα σχετικά έγγραφα και στοιχεία κάθε Γενικής 
Συνελεύσεως τηρούνται σε ξεχωριστό φάκελο, που φυ¬ 
λάσσεται στο αρχείο του Π.Φ.Σ. 

Άρθρο 17 

Αναβολή συζήτησης 

Η Γ.Σ. αποφασίζει για την ημέρα συνέχισης των εργα- 
σιώντης σε περίπτωση ανάγκης αναβολής συζήτησης κά¬ 
ποιου θέματος (άρθρ.16 και 58 ν. 3601/28) ή μη επάρκει¬ 
ας του χρόνου για την λήψη απόφασης (άρθρ. 16 παρ. 4 
και 58 ν. 3601/28) 

Άρθρο 18 

Αυτοπρόσωπος Ψηφοφορία 

Τα μέλη του Συλλόγου ψηφίζουν αυτοπροσώπως, απο¬ 
κλεισμένου κάθε άλλου τρόπου συμμετοχής τους στην 
ψηφοφορία. 

Άρθρο 19 

Εκτέλεση αποφάσεων Γ.Σ. 

Η εκτέλεση των αποφάσεων της Γ.Σ. ενεργείται με την 
μέριμνα και την ευθύνη του Δ.Σ. του Π.Φ.Σ. 

ΚΕΦΑΛΑΙΟΝ Γ’ 

Εκλογή μελών Δ.Σ. καιΑ.Φ.Π.Σ. 

Άρθρο 20 
Διατάξεις νόμων 

1. Οι όροι, οι προϋποθέσεις και η διαδικασία εκλογής 
των μελώντου Δ.Σ. και του Α.Φ.Π.Σ. του Π.Φ.Σ. η συγκρό¬ 
τηση σε Σώμα των μελώντου Δ.Σ. και οι αρμοδιότητες αυ¬ 
τού ρυθμίζονται με τις διατάξεις: 

α. Των άρθρων του ν. 3601/28 : 22 (όπως αντικαταστά- 
θηκετο άρθρο 37 παρ. Α’ π. 1316/83) 24, 25 (όπως αντικ. 
Με παρ. Β’ άρθρου 37 ν. 1316/83), 26, 27 (όπως αντικ. με 
παρ. Γ’ του άρθρου 37 ν. 1316/83), 28, 29, 30, 31,33, 51 
(όπως αντικ. με παρ. Β’ άρθρ. 58 ν. 1539/85) 54 (όπως 
αντικ. με παρ. Γ’ άρθρου 37 ν. 1316/83) 59,69 (όπως αντικ. 
και συμπληρώθηκε με το άρθρ. 2 του ν. 4031/59 (ΦΕΚ. Α’ 
283/59) και το άρθρο 9παρ. 5 ν. 4111/60 (ΦΕΚΑ’ 163/60). 

β. Του άρθρου 1 του ν. 328/76, όπως τροποποιήθηκε με- 
ταγενεστέρως και 

γ. Του άρθρου 58 παρ. Α’ ν. 1539/85 (ΦΕΚΑ’ 64/85). 

2. Στα επόμενα άρθρα του παρόντος Εσωτερικού Κανο¬ 
νισμού ρυθμίζονται οι σχετικές λεπτομέρειες, οι μη καθο¬ 
ριζόμενες από τις παραπάνω διατάξεις των προαναφερ- 
θέντων νόμων. 

Άρθρο 21 

Προκαταρκτικές Ενέργειες 

1. Το Δ.Σ. του Συλλόγου το τελευταίο έτος της θητείας 
του συνέρχεται τουλάχιστον 70 ημέρες πριν την πιθανή 
ημερομηνία διεξαγωγής των αρχαιρεσιών, που διεξάγο¬ 
νται τον μήνα Μάιο, ή το πολύ εντός του μηνάς Ιουνίου κά¬ 
θε τριετίας και αποφασίζει. 

Α.Τηνπροκήρυξη σε συγκεκριμένη ημερομηνία των αρ¬ 
χαιρεσιών για την ανάδειξη συγκεκριμένου αριθμού με¬ 
λών για το Δ.Σ. του Π.Φ.Σ. (άρθρ. 51 ν. 3601/28 όπως αντι- 
κατ. τελικά με την παρ. Β’ του άρθρου 58 του ν. 1539/85) 
τακτικών και αναπληρωματικών μελών του Α.Φ.Π.Σ. (άρ¬ 


θρ. 69 ν. 3601/28 όπως αντικ. με το άρθρο 9 του ν. 
4111/60). Στην προκήρυξη των αρχαιρεσιών επιπλέον θα 
σημειούται ότι υποψηφιότητες θα γίνονται δεκτές μέχρι 
30 ημέρες πριν την ημερομηνία των αρχαιρεσιών. 

Β. Την κατάρτιση του αλφαβητικού καταλόγου των αντι¬ 
προσώπων (τακτικών και αναπληρωματικών) που έχουν 
δικαίωμα ψήφου, σύμφωνα με τις διατάξεις των άρθρων 
24 και 59 του ν. 3601/28, όπως συμπληρώθηκε με το άρ¬ 
θρο 8 του Α.Ν. 1384/38 και την ανάρτησή του, από εξου¬ 
σιοδοτημένο μέλος του Δ.Σ. και με την παρουσία μαρτύ¬ 
ρων, στα γραφεία του Συλλόγου, σε περίοπτη θέση, σε 
συγκεκριμένη ημερομηνία, τουλάχιστον 60 ημέρες πριν 
την καθορισθείσα ημερομηνία διεξαγωγής των αρχαιρε¬ 
σιών (άρθρο 24 και 59 ν. 3601/28) Για την ανάρτηση συ- 
ντάσσεται σχετικό πρωτόκολλο. Μετά την ανάρτηση του 
καταλόγου απαγορεύεται η συμπλήρωση αυτού με νέα 
μέλη (ΣΕ 4559/77) ή τροποποίηση αυτού, εκτός της περί¬ 
πτωσης αποδοχής ενστάσεων σύμφωνα με τις διατάξεις 
της παρ. 3 του άρθρου 24 και 59 του ν. 3601 /28. 

Γ. Την αποστολή εγγράφου στην αρμοδία υπηρεσία, 
όπως ορίσει αντιπρόσωπό της που θα παρίσταται στην 
διεξαγωγή των αρχαιρεσιών και θα μετέχει στην Εφορευ¬ 
τική Επιτροπή (άρθρ. 22 ν. 3601/28, όπως αντικ. με την 
παρ. Α’του άρθρου 37 του ν. 1316/83). 

Δ. Την λήψη κάθε αναγκαίου μέτρου για την νόμιμη και 
ομαλή διεξαγωγή των αρχαιρεσιών. 

2. Δικαίωμα υποβολής υποψηφιότητας για τα προκηρυ- 
χθέντα αξιώματα έχουν όλοι οι αντιπρόσωποι των Φαρ¬ 
μακευτικών Συλλόγωντης Χώρας, που έχουν και τα λοιπά 
προσόντα του νόμου (άρθρ. 51 ν. 3601/28 όπως αντικα- 
ταστάθηκε μετηνπαρ. Β’ αρθρ. 58 Ν. 1539/85 - αρθρ. 69 
Ν. 3601/28, όπως αντικ. και συμπληρ. με την παρ. 5 του 
ν.4111/60). Η σχετική αίτηση υποψηφιότητας πρέπει να 
υποβληθεί στον Π.Φ.Σ. τουλάχιστον 30 ημέρες προ των 
αρχαιρεσιών και περιλαμβάνει και δήλωση του υποψηφί¬ 
ου σεποιο συγκεκριμένο συνδυασμό μετέχει. Επίσηςτου- 
λάχιστον 30 ημέρες πριν την ημερομηνία των αρχαιρε¬ 
σιών υποβάλλεται δήλωση του συνδυασμού που θα κα- 
τέλθει στις αρχαιρεσίες με τα ονοματεπώνυμα των 
υποψηφίων (άρθρ. 22 ν. 3601/28, όπως αντικ. με το εδ. 2 
περ. 4 παρ. Α’ άρθρου 37 ν. 1316/83). 

3. Οι αρχαιρεσίες διεξάγονται με το σύστημα των συν¬ 
δυασμών, οι οποίοι επιτρέπεται να περιλαμβάνουν τό¬ 
σους υποψηφίους για το Δ.Σ. του Π.Φ.Σ. και το Α.Φ.Π.Σ. 
(τακτικούς και αναπληρωματικούς), όσοι πρέπει να εκλε¬ 
γούν , όπως σχετικά αναφέρεται στην σχετική προκήρυξη 
(άρθρ. 22 ν. 3601/28, όπως αντικ. με την περίπτωση 4 παρ. 
Α’ του άρθρου 37 ν. 1316/83) και οι οποίοι επιτρέπεται να 
μετέχουν μόνον σε ένα συνδυασμό. 

4. Είκοσι ημέρες πριν τις αρχαιρεσίεςτοΔ.Σ.του Π.Φ.Σ. 
συνέρχεται και αποφασίζει: 

α. Αιτιολογημένα αφού λάβει υπόψη του τις διατάξεις 
του άρθρου 51 του ν. 3601/28, όπως αντικ. μετηνπαρ. Β' 
του άρθρου 58 του ν. 1539/85 και του άρθρου 69 του ν. 
3601/28 όπως αντικ. και συμπληρώθηκε με το άρθρο 2 
του ν. 4031/59 και την παρ. 5 του ν. 4111/60, την ανακή¬ 
ρυξη ή μη των υποψηφίων. 

β. Την εκτύπωση των ψηφοδελτίων των συνδυασμών, 
που γίνεται με δαπάνες του Π.Φ.Σ. (παρ. 3 άρθρου 22 ν. 
3601 /28, όπως αντικ. με το άρθρο 37 παρ. Α’ ν. 1316/83). 

γ. Την αποστολή των προσκλήσεων για την Γενική Συ¬ 
νέλευση των αρχαιρεσιών τηρουμένων προς τούτο των 
διατάξεων του άρθρου 10 του παρόντος Εσωτερικού Κα- 

νονισμού. Οι για τις αρχαιρεσίες αποστελλόμενες προ¬ 
σκλήσεις στα μέλη πρέπει επιπλέον να αναγράφουν τον 
χρόνο διάρκειας της ψηφοφορίας ως ορίζει το άρθρο 23 
του παρόντος Εσωτερικού Κανονισμού. 

Άρθρο 22 
Ψηφοδέλτια 

1. Τα ψηφοδέλτια των συνδυασμών των υποψηφίων πρέ¬ 
πει να είναι των αυτών διαστάσεων που ορίζει ο νόμος για 
την εκλογή βουλευτών, που ισχύει την ημέρα των αρχαιρε¬ 
σιών, από λευκό χαρτί και να πληρούν τα στοιχεία και τους 
όρους που αναφέρονται στην παρ. 3 του άρθρ. 22 του ν. 
3601/28, όπως αντικατ. με το άρθρο 37, παρ. Α’ του ν. 
1316/83 και δύναται να αναγράφουν πριν τα ονοματεπώ¬ 
νυμα των υποψηφίων και τον τίτλο του συνδυασμού. 

2. Τα ψηφοδέλτια των συνδυασμών των υποψηφίων πα- 
ραδίδονται 10 τουλάχιστον μέρες πριν τις αρχαιρεσίες 
στην αρμόδια υπηρεσία της Περιφέρειας που σφραγίζει 
αυτά, κατ’ εφαρμογή των διατάξεωντου άρθρου 37 του ν. 
1316/83 και των διατάξεων του άρθρου 2 του Π .Δ 369/97. 

3. Τους φακέλους μέσα στους οποίους κλείνονται τα 
ψηφοδέλτια προμηθεύεται ο Π.Φ.Σ. που θέτει πάνω σ’ αυ¬ 
τούς την σφραγίδα του και οι οποίοι παραδίδονται μαζί με 
τα σφραγισμένα ψηφοδέλτια στην Εφορευτική Επιτροπή. 

Άρθρο 23 

Διατάξεις περί Αρχαιρεσιών 

1. Κατά τη συνεδρίαση της Γ.Σ. για την διεξαγωγή των 
αρχαιρεσιών εφαρμόζονται αναλόγως τα 9,10,11,12,13, 
14,15, 16 και 18 του παρόντος Κανονισμού. 

2. Προ της διεξαγωγής των Αρχαιρεσιών η Διοίκηση του 
Π.Φ.Σ. προβαίνει σε απολογισμό των πεπραγμένων αυτής 
κατά την διάρκεια της θητείας της και στη συνέχεια διεξά¬ 
γονται οι αρχαιρεσίες οι οποίες αναγράφονται στη ημερή¬ 
σια διάταξη είτε ως δεύτερο θέμα αυτής είτε ως τελευταίο. 

3. Η διεξαγωγή των αρχαιρεσιών αρχίζει είτε την ώρα 
που αναγράφεται στην προκήρυξη αυτών και την απο- 
σταλλείσα στα μέλη πρόσκληση, επί μοναδικού θέματος 
της ημερήσιας διατάξεως, είτε μετά τη λήξη της συζήτη¬ 
σης του προτελευταίου θέματος της ημερήσιας διάτα¬ 
ξης. Και στις δύο περιπτώσεις η ώρα έναρξης και περά- 
τωσης της ψηφοφορίας σημειούται στα πρακτικά της συ¬ 
νεδρίασης της Γ.Σ. 

4. Η ψηφοφορία επί αρχαιρεσιών διαρκεί 6 ώρες, δύνα- 
ται όμως να παραταθεί για ορισμένο χρόνο με απόφαση 
της Εφορευτικής Επιτροπής εφόσον υπάρχουν αναμένο- 
ντες αντιπρόσωποι των φαρμακευτικών συλλόγων για να 
ψηφίσουν και μετά κηρύσσεται η λήξη αυτής και αρχίζει η 
διαλογή των ψήφων 

Άρθρο 24 

Εφορευτική Επιτροπή 

1. Η Εφορευτική Επιτροπή που θα διεξάγει τις αρχαιρε¬ 
σίες αποτελείται από τον πρόεδρο της Γενικής Συνέλευ¬ 
σης που εκλέγεται απ’ αυτή (άρθρ. 12 Εσωτερικού Κανο¬ 
νισμού) τον διοικητικό αντιπρόσωπο που ορίζεται από τον 
Γενικό Γραμματέα Περιφέρειας (Αρθρ. 22 παρ. 7 Ν. 
3601/28, όπως αντικ με την παρ. Α’ του άρθρου 37 του ν. 
1316/83) και τους εκλεγόμενους από την Γ.Σ. τρεις ψη¬ 
φολέκτες (αρθρ. 22 παρ. 8 ν. 3601/28, όπως αντικ. με την 
παρ. Α’του άρθρου 37 του ν. 1316/83). 

2. Κατά την διεξαγωγή των αρχαιρεσιών δύναται να πα- 
ρίστανται εκ μέρους των μετεχόντων στις αρχαιρεσίες 


συνδυασμών ή μεμονωμένων υποψηφίων ανά ένας παρα¬ 
τηρητής, οποίος όμως δεν πρέπει να είναι υποψήφιος 
στις διεξαγόμενες αρχαιρεσίες. Οι παρατηρητές έχουν 
το δικαίωμα να διατυπώσουν τις τυχόν παρατηρήσεις 
τους οι οποίες καταχωρούνται στο πρακτικό εκλογής, το 
οποίο και μονογράφουν. 

Άρθρο 25 

Διεξαγωγή Αρχαιρεσιών 

1. Η εκλογή διεξάγεται με μυστική ψηφοφορία (άρθρ. 
22 παρ. 1 ν. 3601/28, όπως αντικ. με παρ. Α’ άρθρ. 37 ν. 
1316/83 - άρθρ. 59 ν. 3601/28). 

2. Στην αίθουσα της ψηφοφορίας διαμορφώνεται, με 
ευθύνη του Δ.Σ. ιδιαίτερος χώρος όπου τα μέλη του Συλ¬ 
λόγου θα αποσύρονται για τη συμπλήρωση των ψηφο¬ 
δελτίων (άρθρ. 22 ν. 3601/28, όπως τελικά αντικ. με την 
παρ. Δ, άρθρ. 58 ν. 1539/86). 

3. Με την έναρξη των αρχαιρεσιών παραδίδονται στην 
Εφορευτική Επιτροπή: 

α. Τα σφραγισμένα ψηφοδέλτια των συνδυασμών που 
λαμβάνουν μέρος στις αρχαιρεσίες και τα σφραγισμένα 
από τον Σύλλογο φάκελα. 

Β. Ο κατάλογος μελών που έχουν δικαίωμα ψήφου (άρ¬ 
θρ. 21 παρ. 1, περ. β Εσωτ. Κανονισμού). 

Γ. Καθετί που είναι απαραίτητο για την εκλογή (γραφ. 
ύλη κ.λπ.). 

Δ. Η κάλπη, την οποία αφού εξετάσει αν είναι κενή, την 
κλείνει και τη σφραγίζει με ταινίες και ισπανικό κερί. 

4. Μετάταύτα οι εκλογείς προσέρχονται αυτοπροσώπως 
(παρ. 1, άρθρου 22 ν. 3601/28, όπως αντικ. με το άρθρο 37 
του ν. 1316/83) στην Εφορευτική Επιτροπή που προβαίνει 
στην αναγνώριση της ταυτότητάς τους με στους στον 
εκλογικό κατάλογο αναφερομένους και λαμβάνουν τα ψη¬ 
φοδέλτια των συνδυασμών και τον σχετικό σφραγισμένο 
φάκελο. Στην συνέχεια κάθε ένας από τους εκλογείς οφεί¬ 
λει να αποσυρθεί στον ιδιαίτερο χώρο που υπάρχει μέσα 
στην αίθουσα των αρχαιρεσιών (παρ. 2 παρόντος άρθρου), 
έτσι ώστε να μην είναι θεατός κι εκεί κλείνει μυστικά μέσα 
στον παραδοθέντα σ’ αυτόν φάκελο τα ψηφοδέλτια του 
συνδυασμού της προτιμήσεώς του, αφού προηγουμένως 
ψηφίσει με σταυρό προτίμησης από ένα υποψήφιο για το 
Δ.Σ. και το Α.Φ.Π.Σ. (άρθρο 22 ν. 3601/28, όπως αντικ. τελι¬ 
κά με την περ. 1 παρ. Δ’ του άρθρου 58του ν. 1539/85). Με¬ 
τά κολλά τον φάκελο και επανέρχεται στην αίθουσα και τον 
επιδεικνύει στην Εφορευτική Επιτροπή και τους λοιπούς 
παριστάμενους, ώστε να βεβαιωθεί ότι κρατεί ένα μόνο φά¬ 
κελο, που φέρει την σφραγίδα του Συλλόγου και στην συ¬ 
νέχεια τον ρίχνει ιδιοχείρως στην κάλπη και υπογράφει στη 
σχετική κατάσταση των μελών που ψήφισαν. 

5. Μετά το τέλος της ψηφοφορίας η Εφορευτική Επιτρο¬ 
πή ανοίγει την κάλπη και γίνεται η διαλογή των ψηφοδελ¬ 
τίων, που αριθμούνται και μονογράφονται από τον πρόε¬ 
δρο της Εφορευτικής Επιτροπής και συντάσσει το σχετικό 
πρακτικό εκλογής, στο οποίο υποχρεωτικά αναφέρονται: 

α. Η ημερομηνία, η ημέρα και η ώρα έναρξης της ψηφο¬ 
φορίας. 

β. Τα ονοματεπώνυμα των μελών της Εφορευτικής Επι¬ 
τροπής. 

γ. Η τήρηση της διαδικασίας ψηφοφορίας (παρ. 5 πα¬ 
ρόντος άρθρου). 

δ. Ο συνολικός αριθμός των μελών που ψήφισαν-Ο συ¬ 
νολικός αριθμός των εγκύρων ψηφοδελτίων, ο συνολικός 
αριθμός των άκυρων ψηφοδελτίων- ο συνολικός αριθμός 

των εγκύρων και άκυρων ψηφοδελτίων κάθε συνδυασμού 
- ο αριθμός των σταυρών προτίμησης του κάθε υποψηφί¬ 
ου, τόσο με την σειρά που αναγράφονται στο ψηφοδέλτιο 
του συνδυασμού, όσο και με τη σειρά επιτυχίας (περ. 2, 
παρ. Γ’ άρθρ. 37 ν. 1316/83) και 

ε. Την κατανομή των θέσεωνπου γίνεται σύμφωνα μετις 
διατάξεις της περ. 3 της παρ. Β' του άρθρου 37 του ν. 
1316/83. 

6. Το πρακτικό εκλογής υπογράφεται από τα μέλη της 
Εφορευτικής Επιτροπής και αντίγραφο αυτού τοιχοκολ- 
λάται σε εμφανές μέρος των γραφείων του Συλλόγου, 
ενώ ταυτόχρονα τα αποτελέσματα ανακοινώνονται στα 
τυχόνπαριστάμενα μέλη (άρθρ. 28 και 59 ν. 3601/28). 

Άρθρο 26 

Ενέργειες μετά τις αρχαιρεσίες 

Ο Προεδρεύσας της Γενικής Συνέλευσης οφείλει: 

1. Να υποβάλλει στην αρμοδία υπηρεσία Περιφέρειας 
μέσα σε πέντε ημέρες. 

α. Αντίγραφο του πρακτικού της τυχόν ματαιωθείσης 
από έλλειψη απαρτίας συνεδρίασης της Γ.Σ. 

β. Τα πρακτικά της συνεδρίασης της Γ.Σ. (απόσπασμα) 
με το θέμα των αρχαιρεσιών. 

γ. Τα ψηφοδέλτια των συνδυασμών που έλαβαν μέρος 
στις αρχαιρεσίες. 

δ. Το πρακτικό εκλογής που συντάσσεται από την Εφο¬ 
ρευτική Επιτροπή (παρ. 6 άρθρ. 25 Εσωτερικού Κανονι¬ 
σμού). 

ε. Τις ενστάσεις κατά του κύρους της εκλογής, που τυ¬ 
χόν υπεβλήθησαν (άρθρ. 28 και 59 ν. 3601/28). 

2. Να ανακοινώσει μέσα σε πέντε ημέρες, με συστημέ¬ 
νη επιστολή στα μέλη που εξελέγησαν στα αξιώματα των 
οργάνων του Π.Φ.Σ. (Δ.Σ. και Α.Φ.Π.Σ.) τα αποτελέσματα 
των αρχαιρεσιών. Οι εκλεγέντες εντός το πολύ 8 ημερών 
από της κοινοποιήσεως της ανακοινώσεως οφείλουν να 
δηλώσουν εγγράφως ότι αποδέχονται την εκλογή τους, 
αλλιώς θεωρούνται ότι αποποιήθηκαν την εκλογή, οπότε 
καλούνται με την ίδια διαδικασία, οι αμέσως επιλαχόντες 
(άρθρ. 29 όπως τροποποιήθηκε με το άρθρο 10 .Α,Ν. 
1384/38 και 59 ν. 3601/28). 

Άρθρο 27 

Συγκρότηση σε Σώμα 

1. Το μεγαλύτερο σε ηλικία από τα μέλη που εξελέγη¬ 
σαν για το Δ.Σ. καλεί αυτά σε συνεδρίαση μέσα σε πέντε 
μέρες από την επικύρωσή του αποτελέσματος των αρχαι¬ 
ρεσιών που διεξάγεται στην έδρα του Π.Φ.Σ. για τη συ¬ 
γκρότησή τους σε Σώμα (άρθρ. 32 παρ. 2 ν. 3601/28 όπως 
αντικ. με το άρθρο 11 του Α.Ν. 1384/38 και άρθρ. 59 ν. 
3601/28) με την εκλογή, με μυστική ψηφοφορία και με 
απόλυτη πλειοψηφία των παρόντων, Προέδρου, δύο (2) 
Αντιπροέδρων, Γ ενικού Γ ραμματέα, Αναπληρωτού Γ ραμ- 
ματέα και Ταμία (άρθρο 51 παρ. 1 ν. 3601/28 όπως τούτο 
αντικ. με την παρ. Β’ του άρθρου 58 του ν. 1539/85). 

2. Για την συγκρότηση σε σώμα του Δ.Σ. απαιτείται να 
υπάρχει η απαιτούμενη απαρτία από το άρθρο 37 και 60 
του ν. 3601/28. 

3. Σε περίπτωση μη επίτευξη απαρτίας ή της απαιτούμε - 
νης πλειοψηφίας κατά παραπομπή του άρθρου 59 του ν. 
3601/28, εφαρμόζονται ανάλογα οι διατάξεις των εδαφ. 3 
και4του άρθρου 33του ν. 3601/28, όπως τελικά αντικατα- 
στάθηκαν με την παρ. Ε’του άρθρου 58 του ν. 1539/85. 

4. Η συγκρότηση σε Σώμα του Δ.Σ. του Π.Φ.Σ. ανακοινώ¬ 


νεται στους Φαρμακευτικούς Συλλόγους της Χώρας, τους 
Επιστημονικούς Συλλόγους και σωματεία του Υγειονομι¬ 
κού Κόσμου και δημοσιεύεται στο «Φαρμακευτικό Δελτίο». 

5. Μέχρι τη συγκρότηση σε Σώμα των εκλεγέντων με- 
λώντου Δ.Σ. χρέη προέδρου ασκείτο μεγαλύτερο σε ηλι¬ 
κία μέλος, χρέη δε Γ ενικού Γ ραμματέα το νεώτερο σε ηλι¬ 
κία μέλος (άρθρο 33 ν. 3601/28 όπως τροποποιήθηκε με 
την παρ. Ε’ άρθρ. 58 ν. 1539/85). 

Άρθρο 28 

Πειθαρχική δίωξη μη ψηφισάντων μελών 

Αντιπρόσωποι των Φαρμακευτικών Συλλόγων της Χώ¬ 
ρας, που αδικαιολόγητα παρέλειψαν να ψηφίσουν καταγ- 
γέλονται στα αρμόδια Πειθαρχικά Συμβούλια και τιμω¬ 
ρούνται πειθαρχικά τουλάχιστον με πρόστιμο (άρθρ. 31 
παρ. 1 και 59 του ν. 3601/28) και κατά την από το Δ/μα 
4/6.4.1929 «περί αρμοδιοτητος δικαιοδοσίας Ανωτάτου 
Πειθαρχικού Συμβουλίου και Πειθαρχικών Συμβουλίων 
των Φαρμακευτικών Συλλόγων» (ΦΕΚΑ’ 137/1929) και το 
άρθρο 11 του ν. 1963/91 προβλεπόμενη διαδικασία. 

ΚΕΦΑΛΑΙΩΝ Δ 

Λειτουργία Δ.Σ - Καθήκοντα μελών 

Άρθρο 29 
Διατάξεις Νόμων 

Τα καθήκοντα και οι αρμοδιότητες του Δ.Σ., οι συνε¬ 
δριάσεις, ως και οι αρμοδιότητες των μελών αυτού προ- 
βλέπονται από τα άρθρα 30, 35, 36, 37, 38, 39, 40, 42, 43, 
44, 52 και 60 του ν. 3601/28, όπως τροποποιήθηκαν και 
συμπληρώθηκαν μεταγενέστερα, καθώς επίσης και από 
τις διατάξεις του παρόντος Εσωτερικού Κανονισμού. 

Άρθρο 30 

Σύναψη Συλλογικών Συμβάσεων 

1. Για την ομοιόμορφη απεικόνιση των απόψεων του 
Φαρμακευτικού Κλάδου στο θέμα της χορήγησης φαρ¬ 
μάκων στους ασφαλισμένους και τα μέλη των Ασφαλιστι¬ 
κών Οργανισμών και Ταμείων και τα κάθε φύσης Νομικά 
Πρόσωπα Δημοσίου ή Ιδιωτικού Δικαίου, Σωματείων ανα¬ 
γνωρισμένων ή μη, Εταιρειών, Επιχειρήσεων κ.λ.π., ο 
Π.Φ.Σ. δύναται να συνάπτει συλλογικές συμβάσεις, σύμ¬ 
φωνα με τις διατάξεις του άρθρου 21 του Α.Ν. 1384/38, 
όπως τροποποιήθηκε με το άρθρο 4 του Ν.Δ. 171/46 και 
το από 15-10/11-11 -1946 Π.Δ/μα«Περίτρόπου συνάψεως 
συλλογικών συμβάσεων, μεταξύ των Φαρμακευτικών 
Συλλόγων και Οργανισμών παρεχόντων Φαρμακευτικήν 
περίθαλψιν» (ΦΕΚ/Α. 294/48). 

2. Η κατά την προηγουμένη παράγραφο συναπτομένη 
σύμβαση «δεσμεύει όλα τα μέλη του Π.Φ.Σ. και συνεπώς 
και όλα τα μέλη των τοπικών Φαρμακευτικών Συλλόγων» 
(Διοικ. Εφ. Θεσσαλονίκης 284/95). 

Η προαναφερθείσα δέσμευση από τους τοπικούς Φαρ¬ 
μακευτικούς Συλλόγους επιβεβαιώνονται με σχετική δή¬ 
λωση (απόφαση) αυτών. Σε περίπτωση διαφωνίας ή 
ύπαρξης τοπικών ιδιορρυθμιών ή καταστάσεων που απαι¬ 
τείται ειδική ρύθμιση οι τοπικοί Φαρμακευτικοί Σύλλογοι 
συνάπτουν, είτε ίδιες συμβάσεις, είτε με βάση την συνα- 
φθείσα από Π.Φ.Σ. σύμβαση, συνάπτουν συμπληρωματι¬ 
κή σύμβαση , ως προς τα σημεία που διαφωνούν ή απαι¬ 
τείται ιδιαίτερη ρύθμιση. 

3. Η συναπτομένη από τον Π.Φ.Σ. συλλογική σύμβαση 
τίθεται υπόψη του Δ.Σ. προς έγκριση και δημοσιεύεται 
στο Φαρμακευτικό Δελτίο. 

Άρθρο 31 

Αιτήσεις ακυρώσεως - Αγωγές 

1. Η εκπροσώπηση του Συλλόγου σε κάθε δικαστική ή 
άλλη Αρχή και κάθε τρίτο γίνεται από τον Πρόεδρο του 
Συλλόγου (άρθρ. 42 και 60 ν. 3601 /28). 

2. Ειδικά όμως για την κατάθεση αιτήσεων ακυρώσεως 
και αγωγών στα Διοικητικά, Πολιτικά και Ποινικά Δικαστή¬ 
ρια, καθώς επίσης και για την παραίτηση από τα δικόγρα¬ 
φα απαιτείται προηγούμενη εξουσιοδότηση του Δ.Σ. 

3. Επίσης προηγούμενη έγκριση του Δ.Σ. εκτός της συμ¬ 
βολαιογραφικής εξουσιοδότησης, απαιτείται και για τον 
διορισμό δικηγόρου, που θα καταθέσει και θα υποστηρί¬ 
ξει τις αιτήσεις ακυρώσεως ή τις αγωγές στα αρμόδια δι¬ 
καστήρια. 

Άρθρο 32 
Συνεδρίαση Δ.Σ. 

1. Το Δ.Σ. συνεδριάζειτακτικά μία φοράτον μήνα, έκτακτα 
δε όσες φορές κρίνει αυτό αναγκαίο ο Πρόεδρος ή ζητηθεί 
εγγράφως, με δήλωση του λόγου της συγκλήσεως από δύο 
τουλάχιστον μέλη του Δ.Σ. (άρθρ. 36 και 60 ν. 3601/28) 

2. Οι προσκλήσεις στις οποίες πρέπει να αναγράφονται 
τα θέματα που θα συζητηθούν, ο τόπος η ημέρα και η ώρα 
συνεδρίασης για τις τακτικές συνεδριάσεις του Δ.Σ. επι¬ 
δίδονται (με ειδικό βιβλίο ή συστημένη επιστολή) στα μέ¬ 
λη αυτού πριν από τρεις μέρες τουλάχιστο με εξαίρεση 
τις έκτακτες συνεδριάσεις, οπότε επιτρέπεται και η απο¬ 
στολή τους την ίδια ημέρα για εξαιρετικώς επείγοντα θέ¬ 
ματα. Η κλήτευση για συνεδρίαση του Δ.Σ. μπορεί να γίνει 
και με τηλεφώνημα ή τηλεγράφημα που αποδεικνύεται 
από σχετική σημείωση σε ειδικό βιβλίο, η οποία πρέπει να 
φέρει χρονολογία και υπογραφή του προσώπου που έκα¬ 
νε την κλήτευση (άρθρ. Μπαρ. 2 ν. 2690/99). Η πρόσκλη¬ 
ση για συνεδρίαση του Δ.Σ. αποστέλλεται και στους Φαρ¬ 
μακευτικούς Συλλόγους Αττικής, Πειραιώς και Θεσσαλο¬ 
νίκης, εκπρόσωποι των οποίων δύνανται να παρίστανται 
στις συνεδριάσεις του Δ.Σ. του Π.Φ.Σ. 

3. Σε περίπτωση που υποβληθεί αίτηση από 2 τουλάχι¬ 
στον μέλη του Δ.Σ. για έκτακτη συνεδρίαση αυτού (άρθρ. 
36 και 60 ν. 3601/28), ο Πρόεδρος οφείλει να καλέσει αυ¬ 
τό μέσα σε 5 ημέρες από την επίδοση της αίτησης. 

4. Θέματα της ημερήσιας διάταξης της συνεδρίασης 
του Δ.Σ. ορίζονται από τον πρόεδρο και τον Γεν. Γραμμα- 
τέα, δύναται όμως να συζητηθεί και άλλο θέμα, εκτός ημε¬ 
ρήσιας διάτασης, αν παρίστανται όλα τα μέλη του και λη- 
φθεί απόφαση με απόλυτη πλειοψηφία. 

Επίσης στην ημερήσια διάταξη περιλαμβάνονται και θέ¬ 
ματα τα οποία προτείνονται εγγράφως από δύο μέλη, 
πριν από την κατάρτιση αυτής. 

5. Οι αποφάσεις του Δ.Σ λαμβάνονται με απόλυτη πλει¬ 
οψηφία των παρόντων μελών και δια μυστικής ψηφοφο¬ 
ρίας με ψηφοδέλτια σε προσωπικά θέματα ,σύμφωνα με 
τις διατάξεις των άρθρων 38 και 60. 

6. Οι αποφάσεις του Δ.Σ λαμβάνονται με απόλυτη πλει¬ 
οψηφία των παρόντων μελών σύμφωνα με τις διατάξεις 
των άρθρων 38 και 60 του ν. 3601/28, σε περίπτωση όμως 
ισοψηφίας υπερισχύει η ψήφος του προέδρου (άρθρ. 15 
παρ. 1, εδ. 2 ν. 2690/99). 

7. Οι συνεδριάσεις του Δ.Σ είναι δημόσιες για τα μέλη 
του Π.Φ.Σ. σύμφωνα με τους όρους και τις προϋποθέσεις 
του άρθρου 36 του ν. 3601/28, όπως αυτό συμπληρώθη¬ 
κε με την περ. 3 της παρ. Η του άρθρου 37 του ν. 1316/83 


(άρθρο 60 ν. 3601/28). Επίσης το Δ.Σ. δύναται να καλεί 
ένα ή περισσότερα μέλη του Συλλόγου ή και άλλα τρίτα 
πρόσωπα, για την ανταλλαγή γνωμών ή την παροχή πλη¬ 
ροφοριών σε σοβαρά ή ειδικά ζητήματα που απασχολούν 
τον Π.Φ.Σ χωρίς δικαίωμα ψήφου. 

Άρθρο 33 

Επικύρωση πρακτικών 

Στις συνεδριάσεις του Δ.Σ. και πριν από την ημερήσια 
διάταξη αναγιγνώσκονται απαραίτητα και εγκρίνονται τα 
πρακτικά της προηγουμένης συνεδρίασης, τα οποία στη 
συνέχεια καταχωρούνται στο τηρούμενο για αυτό ειδικό 
και βιβλίο και υπογράφονται από τον πρόεδρο καιτον Γ εν. 
Γραμματέα (άρθρ. 16, 40 και 60 ν. 3601/28 δακτυλογρα¬ 
φούνται και βιβλιοδετούνται κατά σειρά ημερομηνίας συ¬ 
νεδρίασης και μονογράφεται το κάθε φύλλο. 

Άρθρο 34 

Ψήφος Εμπιστοσύνης 

1. Με πρόταση του Προέδρου του Δ.Σ. ή τριών μελών 
αυτού δύναται να προκληθεί απόφαση για έκφραση εμπι¬ 
στοσύνης ή αποδοκιμασίας (πρόταση μομφής) του Προ¬ 
έδρου ή άλλου μέλους αυτού. 

2. Αποδοκιμασία του Προέδρου ή άλλου μέλους του 
Δ.Σ. δεν επιφέρει καμμία υποχρέωση, σύμφωνα με το νό¬ 
μο, παραίτησης αυτών. 

3. Η ψηφοφορία σε περίπτωση θέσεως ζητήματος εμπι¬ 
στοσύνης ή αποδοκιμασίας διεξάγεται μυστικά και με ψη¬ 
φοδέλτια. 

Άρθρο 35 

Παραίτηση μελών Δ.Σ. 

1. Σε περίπτωση παραίτησης ή έλλειψης με οποιοδήποτε 
τρόπο μελώντου Δ.Σ. αν δεν υπάρχουν επιλαχόντα μέλη για 
να καταλάβουν την θέση αυτών, αυτό λειτουργεί νόμιμα μέ¬ 
χρι και την εκλογή των μελών, αν με τα υπόλοιπα μέλη υφί- 
σταται απαρτία που υπολογίζεται στο σύνολο των μελών 
του Δ.Σ. (παρ. 5 άρθρου 51 ν. 3601/28, όπως τούτο αντικ. με 
παρ. Β’ άρθρο 58 ν. 1539/85 - παρ. 5 αρθρ. 13 ν. 2690/99). 

2. Σε περίπτωση παραίτησης ολοκλήρου του Δ.Σ. και 
εφόσον από τα επιλαχόντα μέλη δεν είναι δυνατή η συ¬ 
γκρότηση νέου Δ.Σ. (παρ. 6 άρθρ. 51 ν. 3601/28, όπως αυ¬ 
τό αντικ. με παρ. Β. άρθρου 58 ν. 1539/85) η επί μερικής πα¬ 
ραίτησης ή έλλειψης μελών και εφόσον δεν υπάρχουν επι- 
λαχόντα μέλη και μετά εναπομένοντα δεν υπάρχει απαρτία 
(παρ. 5 άρθρ. 51 ν. 3601/28, όπως αντικ. με παρ. Β. αρθρ. 
58 ν. 1539/85 παρ. 5 άρθρ. 13 ν. 2690/99) διορίζεται με από¬ 
φαση του Γ ενικού Γ ραμματέα Περιφέρειας, τριμελής Διοι¬ 
κούσα Επιτροπή από τους τακτικούς αντιπροσώπους των 
Φαρμακευτικών Συλλόγων στον Π.Φ.Σ. για την διεξαγωγή 
αναπληρωματικών αρχαιρεσιών (παρ. 6 άρθρ. 51 ν. 
3601/28, όπως αντικ. με παρ. Β. άρθρ. 58 ν. 1539/85). 

3. Η διεξαγωγή των αναπληρωματικών αρχαιρεσιών στις 
περιπτώσεις των παρ. 1 και 2 του παρόντος, γίνεται μέσα 
σε αποκλειστική προθεσμία τεσσάρων μηνών (άρθρ. 51 
παρ. 7 ν. 3601/28, όπως αντικ. με παρ. Β. άρθρου 58 ν. 
1539/85) από την έλλειψη ή την παραίτηση του Δ.Σ. , τη- 
ρουμένων των διατάξεων 20-28 του παρόντος Εσωτερι¬ 
κού Κανονισμού. 

Άρθρο 36 
Έκθεση Εργασιών 

Η κατά την παρ. 4 των άρθρων 42 και 60 του ν. 3601/28 




ΦΕΚ1446 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20433 


έκθεση των εργασιών του Συλλόγου και του Διοικητικού 
Συμβουλίου, που συντάσσεται με την φροντίδα και ευθύ¬ 
νη του Προέδρου υποβάλλεται σ’ αυτό τον Φεβρουάριο 
κάθε χρόνου. 

Άρθρο 37 

Καθήκοντα Προέδρου 

1. Στον Πρόεδρο του Δ.Σ. ανήκει η ανωτάτη εποπτείατου 
Συλλόγου και του Δ.Σ., καθώς και η λήψη κάθε εξασφαλι¬ 
στικού μέτρου των συμφερόντων του Συλλόγου, δικαιούται 
δε και υποχρεούται να καλεί τους Φαρμακευτικούς Συλλό¬ 
γους της Χώρας και τους αντιπροσώπους τους, για την εκ¬ 
πλήρωση των υποχρεώσεώντους προς τον Π.Φ.Σ. 

2. Ειδικότερα στα καθήκοντα και στις αρμοδιότητες του 
Προέδρου του Π.Φ.Σ. αναφέρονται τα άρθρα 14, 
15,16,17,26,27,28,29,30,33 ( όπως συμπλ. με την παρ. Ε. 
του άρθρου 58 του ν. 1539/85), 36 (και με την παρ. Η του 
άρθρου 37του ν. 1316/83), 40,41,42,43,44,53,58,59,60του 
ν. 3601/28 και του άρθρου 14του ν. 2690/99 «Κύρωση του 
Κώδικα διοικητικής διαδικασίας» (ΦΕΚΑ’ 45), ως επίσης και 
οι διατάξεις του παρόντος Εσωτερικού Κανονισμού. 

Άρθρο 38 

Καθήκοντα Αντιπροέδρων 

Οι Αντιπρόεδροι (Α. και Β.) του Δ.Σ. (άρθρ. 51 παρ. 1 εδ. 
1 ν. 3601/28, όπως αυτό αντικ. με το άρθρο 58 του ν. 
1539/85) έχουν τις εξής αρμοδιότητες: 

α. Αναπληρώνουν, κατά σειρά, τον Πρόεδρον, απάντα ή 
κωλυόμενον. 

β. Εποπτεύουν τους τομείς των Διοικητικών και Οικονο¬ 
μικών υποθέσεωντου Π.Φ.Σ. ,με απόφαση του Δ.Σ., σύμ¬ 
φωνα με τις διατάξεις του εδ. 2 της παρ. 1, του άρθρου 51 
του ν. 3601/28, όπως αυτό αντικαταστάθηκε με την παρ. 
Β. του άρθρου 58 του ν. 1539/85. 

γ. Τις αναφερόμενες στον παρόντα Εσωτερικό Κανονι¬ 
σμό. 

Άρθρο 39 

Καθήκοντα Γ ενικού Γ ραμματέα 

1. Στον Γ ενικό Γ ραμματέα ανήκει κυρίως η ευθύνη της 
επίβλεψης σύνταξης και υπογραφής των διαφόρων εγ- 
γράφωντου Συλλόγου, σύμφωνα με τις αποφάσεις και τα 
πορίσματα της Γ ενικής Συνέλευσης, του Διοικητικού Συμ¬ 
βουλίου καιτις εντολές του Προέδρου. 

2. Ο Γενικός Γραμματέας δεν δύναται ν’ αρνηθεί την 
υπογραφή των εγγράφων του Συλλόγου. Σε περίπτωση 
διαφωνίας, ως προς την νομιμότητα και την σκοπιμότητα 
κάποιας ενέργειας, την διατυπώνει στο σχέδιο του εγ¬ 
γράφου και στην περίπτωση αυτή το Δ.Σ. υποχρεούται, 
κατάτηνπρώτητου συνεδρίαση, όπως επιληφθείτης εξέ¬ 
τασης αυτής. Εγγραφο στο σχέδιο του οποίου διατυπώ¬ 
θηκε διαφωνία του Γ ραμματέα διεκπεραιώνεται με ευθύ¬ 
νη του Προέδρου, ο οποίος κρίνει αν λόγοι επείγοντες επι¬ 
βάλλουν αυτό, χωρίς να αναμείνει την προηγουμένη 
απόφαση του Δ.Σ. 

3. Επίσης ο Γ ενικός Γ ραμματέας φροντίζει για κάθε λε¬ 
πτομέρεια για την ομαλή λειτουργία των γραφείων του 
Συλλόγου και εποπτεύει και ελέγχει το προσωπικό του 
Π.Φ.Σ. και την διεκπεραίωση κάθε εργασίας που αναφέ- 
ρεται στο από το νόμο και τον Εσωτερικό Κανονισμό κα¬ 
θήκοντα του, καθώς και σε κάθε εντολή της Γ.Σ. του Δ.Σ. 
και του Προέδρου. 

4. -Ειδικότερα τα καθήκοντα και οι αρμοδιότητες του 


Γεν. Γραμματέα αναφέρονται στα άρθρα 16, 27, 28, 33 
(όπως συμπλ. με το εδ. 3 της παρ. Ε’του άρθρου 58 του ν. 
1539/85) 40, 43, 44, 58, 59 και 60 του ν. 3601 /28 καθώς και 
στις διατάξεις του παρόντος Εσωτερικού Κανονισμού. 

Άρθρο 40 

Καθήκοντα Αναπληρωτού Γραμματέα 

Ο Αναπληρωτής Γ ραμματέας αναπληρώνει τον Γενικό 
Γραμματέα του Π.Φ.Σ απάντα ή κωλυόμενο και έχει επι¬ 
πλέον τις αρμοδιότητες τις οποίες του αναθέτει το Δ.Σ. 
και ο παρών Εσωτερικός Κανονισμός. 

Άρθρο 41 
Καθήκοντα Ταμίου 

Τα καθήκοντα του Ταμίου ορίζονται στο άρθρο 44 του ν. 
3601/28, κατά παραπομπή του άρθρου 60 του ιδίου νό¬ 
μου, καθώς επίσης και τα αναφερόμενα στις διατάξεις 
του παρόντος Εσωτερικού Κανονισμού. 

ΚΕΦΑΛΑΙΟΝ Ε’ 

Συμβουλευτικές Επιτροπές 

Άρθρο 42 

Λειτουργία Επιτροπών 

1. Το έργο του Δ.Σ. του Π.Φ.Σ. επικουρείται από τις εξής 
Επιτροπές που συγκροτούνται από μέλη αυτού. 

Α. Κεφαλαίου Αποζημίωσης Εξόδου Φαρμακοποιών : 
πενταμελούς διαπαραταξιακής συνθέσεως (ΚΑΕΦ) με 
αρμοδιότητα την εισήγηση στο Δ.Σ. των θεμάτων που 
αναφέρονται στον ειδικό λογαριασμό « Κεφάλαιον Απο- 
ζήμιωσης Εξόδου» και την λήψη των σχετικών αποφάσε¬ 
ων (άρθρ. 2παρ. 1 υπ’αριθμ. Υ7/7/23-1-1995Υπουργικής 
Απόφασης: ΦΕΚΒ' 108/95). 

Β. Συντακτικής Επιτροπής Φαρμακευτικού Δελτίου: (παρ. 
5 άρθρου 52 ν. 3601/28) με την μέριμνα για την ομαλή έκ¬ 
δοση του Φαρμακευτικού Δελτίου και την διανομή αυτού. 

Γ. Εκκαθαρίσεως Αρχείων: η οποία προβαίνει στην εκ¬ 
καθάριση του Αρχείου του Π.Φ.Σ. σύμφωνα με τις ισχύ- 
ουσες διατάξεις και τις οδηγίες του εποπτεύοντος 
Υπουργείου. 

2. Ο αριθμός των μελών των επιτροπών Β και Γ ορίζεται 
με απόφαση του Δ.Σ. του Π.Φ.Σ. 

3. Των επιτροπών προεδρεύει κατά σειράν εφόσον με¬ 
τέχουν αυτών, ο Πρόεδρος, ο Α’ ή Β’ Αντιπρόεδρος, ο Γε¬ 
νικός Γ ραμματέας, ο Ταμίας και ο Αναπληρωτής Γ ραμμα¬ 
τέας. Σε περίπτωση κατά την οποία κανένας από το προ¬ 
εδρείο του Δ.Σ. μετέχει, τότε με την σχετική απόφαση 
αυτού ορίζεται και ο προεδρεύων αυτών. 

4. Κατ’ εξαίρεση στις επιτροπές της παρ. 1 του παρό¬ 
ντος άρθρου δύνανται να ορίζονται και μέλη φαρμακο¬ 
ποιοί ή άλλα πρόσωπα που δεν έχουν την ιδιότητα του μέ¬ 
λους του Δ.Σ του Π.Φ.Σ. ή του φαρμακοποιού. 

5. Στις συνεδριάσεις των επιτροπών τηρούνται πρακτι¬ 
κά, με φροντίδα του οριζομένου από τον προεδρεύοντα 
Γ ραμματέα και υπογράφονται από αυτούς. 

6. Το Δ.Σ δύναται να συνιστά επιτροπές από μέλη αυ¬ 
τού, ή αντιπροσώπουςτωνΦαρμακευτικώνΣυλλόγωντης 
Χώρας, ή από ειδικούς επιστήμονες, ή άλλα πρόσωπα, 
εφαρμοζομένων αναλόγωςτων διατάξεων της παρ. 4 του 
παρόντος άρθρου, ορισμένης χρονικής διάρκειας, για 
την μελέτη και εισήγηση επί θεμάτων, που ενδιαφέρουν 
τον φαρμακευτικό κόσμο της χώρας. 

7. Οι προτάσεις και οι εισηγήσεις των Επιτροπών του 

παρόντος άρθρου είναι συμβουλευτικές για το Δ.Σ. και 
δεν δεσμεύουν αυτό κατά την λήψη των αποφάσεώντου. 

8. Η εποπτεία γενικά των εργασιών των Επιτροπών που 
λειτουργούν στον Π.Φ.Σ. ανήκει τον πρόεδρο του Δ.Σ. ή 
τους οριζόμενους Αντιπροέδρους αυτού. 

ΚΕΦΑΛΑΙΟΝ ΣΤ 
Διαχείριση του Συλλόγου 

Άρθρο 43 

Διαχείριση του Π.Φ.Σ. 

1. Τα θέματα διαχείρισης του Π.Φ.Σ. ρυθμίζονται από: 

α. Τα άρθρα 41,44 (όπως συμπληρώθηκε μετηνπαρ. Η’ 

περ. 4 του άρθρου 37 του ν. 1316/83) 45, 60 και 61 (όπως 
τροποποιήθηκε με το άρθρο 6 του Ν.Δ. 171/46 και συμπλη¬ 
ρώθηκε με το άρθρο Ιδτουν. 1821/88) τουν. 3601/28. 

β. Την υπ’ αριθμ. Α6δ/2041/24-2-1987 Υ.Α. «Ορισμοί πό¬ 
ρου του Πανελληνίου Φαρμακευτικού Συλλόγου» (ΦΕΚ Β’ 
154/87). 

γ. Την υπ’ αριθμ. Φ 42/1261/23-5-1990 Υ.Α. «Καθορι¬ 
σμός ποσοστού προμήθειας του ΤΣΑΥ, για εισπράξεις 
που διενεργεί υπέρ του Πανελληνίου Φαρμακευτικού 
Συλλόγου» (ΦΕΚ Β 345/90). 

δ. Την υπ’ αριθμ. Α3/4623/17-12-1990 Υ.Α. «Τροποποίη¬ 
ση αγορανομικής διάταξης» (ΦΕΚ Β65/91). 

ε. Την υπ’ αριθμ. Α4/6489/ 29-12-1992 Υ.Α. «Τήρηση ειδι¬ 
κού λογαριασμού στην Τράπεζα της Ελλάδος υπέρ του Πα¬ 
νελληνίου Φαρμακευτικού Συλλόγου» (ΦΕΚ Β’ 68/1993). 

στ. Του Ν. 496/74 «περί λογιστικού των Νομικών Προ¬ 
σώπων Δημοσίου Δικαίου» ως εφαρμόζεται στον Π.Φ.Σ. 
κατόπιν του υπ’ αριθμ. 1107/77 Π.Δ/τος (ΦΕΚ Α’ 358/77) 

Άρθρο 44 
Οικονομικόν έτος 

Το οικονομικό έτος του Π.Φ.Σ άρχεταιτην 1η Ιανουάρι¬ 
ου και λήγει την 31η Δεκεμβρίου κάθε χρόνου σύμφωνα 
με τις διατάξεις του άρθρου 1 του Β. Δ/τος 18/21-5-1956. 

Άρθρο 45 

Καθήκοντα Ταμείου 

1.0 ταμίας σύμφωνα με τις διατάξειςτων άρθρων 44 και 
60 του ν. 3601/28 διαχειρίζεται την περιουσία γενικά του 
Π.Φ.Σ. και ενεργεί την είσπραξη κάθε εσόδου του ως και 
την εκτέλεση των ενταλμάτων πληρωμής που νόμιμα εκ- 
δίδονται. Επίσης τηρεί τα από το νόμο και τα παρόντα 
Εσωτερικό Κανονισμό οριζόμενα βιβλία (άρθρ. 46 Εσωτε¬ 
ρικού Κανονισμού). 

2. Ο Ταμίας συνυπογράφει τα εντάλματα πληρωμής 
που έχουν εκδοθεί από τον Πρόεδρο και τον Γ ενικό Γ ραμ- 
ματέατου Δ.Σ. αφού προηγουμένως ελέγξει, ότι υπάρχει 
η σχετική πίστωση και έχει καταχωρηθεί η δαπάνη στα βι¬ 
βλία και στοιχεία που τηρούνται από την οικονομική υπη¬ 
ρεσία του Π.Φ.Σ. 

3. Επιφυλασσομένων των διατάξεων του άρθρου 57 
του παρόντος Εσωτερικού Κανονισμού η διαχείριση 
του ταμείου ελέγχεται τουλάχιστο μια φορά τον χρόνο 
από τον αρμόδιο Αντιπρόεδρο και τον Γεν. Γραμματέα 
του Δ.Σ το δε πόρισμα του ελέγχου κοινοποιείται στο 
Δ.Σ. και τη Γ.Σ. 

Άρθρο 46 
Βιβλία του ταμείου 

1. Ο Ταμίας του Π.Φ.Σ. σύμφωνα με το νόμο (άρθρο 44 
και60του Ν.3601/28) καιτονπαρόντα Εσωτερικό Κανονι¬ 


σμό υποχρεούται να τηρεί τα εξής βιβλία, φακέλους και 
διπλότυπα: α) Βιβλίο Ημερολογίου Ταμείου, β) Καρτέλες 
κατά κωδικό αριθμό του προϋπολογισμού, Αναλυτικού 
και Γενικού Καθολικού, γ) Βιβλίο απογραφής της περιου¬ 
σίας του Συλλόγου, στο οποίο καταχωρείται το αποτέλε¬ 
σμα της απογραφής κάθε χρόνου, δ) Διπλότυπα εισπρά¬ 
ξεων και εντάλματα πληρωμής, ε) φάκελο δικαιολογητι- 
κών πληρωμής μισθών προσωπικού. 

2. Όλα τα βιβλία που τηρούνται από τον Ταμία πρέπει να 
είναι θεωρημένα (αρίθμηση και μονογραφή κατά σελίδα) 
σύμφωνα με τα άρθρα 44 και 60 του ν. 3601 /28 και το άρ¬ 
θρο 61 παρ. 3του παρόντος Εσωτερικού Κανονισμού από 
τον Π ρόεδρο καιτον Γεν. Γ ραμματέα ενώ τα διπλότυπα ει¬ 
σπράξεων πριν από την χρησιμοποίησή τους θεωρούνται 
από την Διεύθυνση Υγείας της Νομαρχίας Αθηνών, σύμ¬ 
φωνα με τις διατάξεις του άρθρου 3 του ν. 6253/1934 « Πε¬ 
ρί τρόπου λογοδοσίας επί διαχειρίσεως ταμείου εποικι¬ 
σμού και εκδόσεως ενταλμάτων και χρεωστικών τίτλων 
υπό Νομικών Προσώπων» 

Άρθρο 47 

Αντικατάσταση Ταμίου 

1. Σε περίπτωση κωλύματος ή προσωρινής αντικατά¬ 
στασης του ταμίου έχουν εφαρμογή οι διατάξεις των άρ¬ 
θρων 44 και 60 του ν. 3601/28. 

2. Σε περίπτωση που υπάρχει υποψία περί άτακτης δια¬ 
χείρισης από τον ταμία έχουν εφαρμογή οι σχετικές δια¬ 
τάξεις του νόμου για τους δημοσίους υπολόγους. 

3. Αν διαπιστωθεί άτακτη διαχείριση από τον Ταμία, ανε¬ 
ξάρτητα της Ποινικής και Αστικής Αγωγής πρέπει το Δ.Σ. 
να καταθέσει εναντίοντου στα Αρμόδια Δικαστήρια και της 
Πειθαρχικής Δίωξης του ενώπιον του αρμοδίου Πειθαρχι¬ 
κού Συμβουλίου, οφείλει χωρίς καθυστέρηση να αναφέρει 
σχετικά στο Υπουργείο Υγείας και Πρόνοιας, για την εφαρ¬ 
μογή των διατάξεων του άρθρου 4 του Α.Ν. 1384/83 
(Π.Δ/μα 465/84 άρθρο μόνο παρ. 3). Μέχρι του διορισμού 
νέου ταμία από το Γενικό Γραμματέα Περιφέρειας καθή¬ 
κοντα Ταμία ανατίθενται με απόφαση του Δ.Σ σύμφωνα με 
τα άρθρα 44 και 60 του ν/. 3601/28 σε άλλο μέλος του. 

Άρθρο 48 
Αλλαγή Ταμία 

1. Σε περίπτωση αποχώρησης του Ταμία για οποιαδή¬ 
ποτε αιτία εκτός των παρ. 2 και 3 του άρθρου 47 του πα¬ 
ρόντος Εσωτερικού Κανονισμού κλείνονται από αυτόν τα 
βιβλία του και παραδίδονται με πρωτόκολλο στον νέο τα¬ 
μία που υποχρεώνεται στην τήρηση νέων βιβλίων της δια¬ 
χείρισής του. 

2. Ο έλεγχος της διαχείρισης του ταμίου που αποχώρη¬ 
σε ενεργείται από τους οριζόμενους ελεγκτές από τη Γ ε¬ 
νική Συνέλευση των μελών (άρθρα 41 και 60 ν. 3601/28). 

Άρθρο 49 
Έσοδα - Έξοδα 

Οι πόροι τα έσοδα γενικά του Π.Φ.Σ η κατανομή αυτών 
των καθορίζονται σύμφωνα με τις διατάξεις: 

Α. Του άρθρου 61 του ν. 3601/28, όπως η παρ. 1 αυτού 
τελικά αντικαταστάθηκε με το άρθρον 6 του Ν.Δ. 171/46 
(ΦΕΚ Α’ 328/46) και συμπληρώθηκε με τις διατάξεις του 
άρθρου 15 του ν. 1821/88 και του άρθρου 152 ν. 
2071/1992 (ΦΕΚ Α’ 123/92). 

Β. Του Π. Δ/τος 1107/77 «περί μερικής εξαιρέσεως εκ 
της εφαρμογής των διατάξεων του Ν.Δ. 496/1974 «περί 

λογιστικού των Ν.Π.Δ.Δ. όπως τροποποιήθηκε και συνε- 
πληρώθηκε μεταγενέστερα των φαρμακευτικών, Ιατρι¬ 
κών και Οδοντιατρικών Συλλόγων» (ΦΕΚ Α’ 358/77). 

Γ. Των υπουργικών αποφάσεων : 

1. Α6δ/2041/26-2-1987 «Ορισμός πόρου Πανελληνίου 
φαρμακευτικού Συλλόγου» (ΦΕΚ Β' 154/87). 

2. Φ 42/1261/23-5-1990 «Καθορισμός ποσοστού προμή¬ 
θειας του ΤΣΑΥ για εισπράξεις που διενεργεί υπέρ του 
Πανελληνίου Φαρμακευτικού Συλλόγου» (ΦΕΚ Β’ 345/90). 

3. Α3/4623/17-12-1990 «Τροποποίηση Αγορανομικής 
Διάταξης 14/89 (ΦΕΚ Β’ 65/1991) και Α3/4706/21-12-1990 
«Παράταση χρόνου ισχύος της Α.Δ. 40/90» (ΦΕΚ Β’ 
820/1990). 

4. Α4/6489/29-12-1992 «Τήρηση ειδικού λογαριασμού 
στην Τράπεζα της Ελλάδος υπέρ του Πανελληνίου Φαρ¬ 
μακευτικού Συλλόγου» (ΦΕΚ Β’ 68/1993). 

5. ΥΑ 2082478/8953/0024/31-12-1992 «Ανάθεση της 
Διαχείρισης του ειδικού λογαριασμού υπό την ονομασία 
«Κεφάλαιο Αποζημιώσεως Εξόδου Πανελληνίου Φαρμα¬ 
κευτικού Συλλόγου» στην Τράπεζα της Ελλάδος (ΦΕΚ Β’ 
19/1993). 

6. Υ7/7/23-1-1995 «Ειδικός λογαριασμός Κεφάλαιο 
Αποζημίωσης Εξόδου» (ΦΕΚΒ’ 108/20-2-1995). 

Άρθρο 50 
Είσπραξη εσόδων 

1. Κάθε έσοδο του Συλλόγου από τον ΠΦΣ με αριθμημέ- 
νες διπλότυπες αποδείξεις οι οποίες στην συνέχεια κατα- 
χωρούνται στο βιβλίο ημερολογίου και στην καρτέλα ανα¬ 
λυτικού και Γ ενικού Καθολικού του αντίστοιχου αριθμού. 

2. Όσα από τα έσοδα του Συλλόγου δεν εισπραχθούν 
μέσα στο οικονομικό έτος που βεβαιώθηκαν, διαγράφο¬ 
νται από τα προβλεπόμενα έσοδα αυτού και βεβαιώνεται 
ξανά σαν έσοδα του επομένου έτους. 

Άρθρο 51 

Κατάθεση - Ανάληψη μετρητών 

1. Όσες φορές τα χρήματα που έχει ο Ταμίας υπερβαί¬ 
νουν τις είκοσι χιλιάδες δραχμές (20.000 ) σύμφωνα με 
την τελευταία παράγραφο του άρθρου 44 ν. 3601/28 
όπως αντικαταστάθηκε με την παρ. 4 της παρ. Η του άρ¬ 
θρου 37 του νόμου 1316/83 (άρθρο 60 ν. 3601/28) κατα¬ 
τίθεται υποχρεωτικά στους παρά την Τράπεζα της Ελλά¬ 
δος τηρούμενους λογαριασμούς του ΠΦΣ 

2. Η ανάληψη οποιουδήποτε χρηματικού ποσού από τα 
χρήματα του ΠΦΣ που είναι κατατεθειμένα στην Τράπεζα 
της Ελλάδος ενεργείται με έγγραφη εντολή (ή επιταγή) 
του Προέδρου και του Γραμματέα. 

Άρθρο 52 

Ένταλμα πληρωμής 

1. Καμία πληρωμή δαπάνης δεν είναι δυνατή χωρίς την 
έκδοση εντάλματος πληρωμής. Η πραγματοποίηση δα¬ 
πανών ή εξόδων λειτουργίας του ΠΦΣ ενεργείται μέσα 
στα όρια του εγκεκριμένου προϋπολογισμού σύμφωνα με 
τα οριζόμενα στο σχετικό άρθρο. 

2.0 ταμίας νόμιμα εξοφλεί χρηματικό ένταλμα αν αυτό: 

α) Έχει εκδοθεί μετά από διαταγή του αρμοδίου οργά¬ 
νου του ΠΦΣ και 

β) Αναγράφει δαπάνη προβλεπόμενη από τον εγκεκρι¬ 
μένο προϋπολογισμό του ΠΦΣ. 


Άρθρο 53 

Πληρωμές δαπανών 

1. Δαπάνες μέχρι εκατό χιλιάδων δραχμών (100.000) 
καθώς και οι τρέχουσες δαπάνες του νερού, ηλεκτρικού, 
μισθών προσωπικού και κρατήσεων, τηλεφώνου και ενοι¬ 
κίου εκτελούνται με ένταλμα πληρωμής, μετά από έγγρα¬ 
φη εντολή του Προέδρου και του Γ ενικού Γ ραμματέα. 

Δαπάνες πάνω από εκατό χιλιάδες δραχμές (100.000) 
πρέπει εκτός από την έγγραφη εντολή του Προέδρου και 
του Γ.Γραμματέα να συνοδεύονται και από έγγραφη 
έγκριση του ΔΣ. 

2. Η εντολή για πληρωμή μισθών προσωπικού, απόδο¬ 
σης κρατήσεων στο ΙΚΑ και τα Ασφαλιστικά ταμεία σημει¬ 
ώνονται επάνω στις καταστάσεις πληρωμής. Όλα τα δι- 
καιολογητικά μισθοδοσίας του προσωπικού, κρατήσεων 
κλπ τηρούνται από τον Ταμία σε ιδιαίτερο φάκελο (άρθρο 
50 παρ. 1 περ. στ Εσωτερικού κανονισμού) 

3. Το ένταλμα πληρωμής εκδίδεται από ειδικό αριθμη- 
μένο διπλότυπο στέλεχος και υπογράφεται από τον Πρό¬ 
εδρο, Γεν. Γραμματέα και τον Ταμία (άρθρο 46 παρ 2 
Εσωτερικού κανονισμού). 

Άρθρο 54 

Αποδείξεις πληρωμής 

1. Το ένταλμα πληρωμής, που εκδόθηκε νόμιμα εξοφλεί¬ 
ται από τον Ταμία και εκδίδεται ειδική απόδειξη που την 
υπογράφουν ο Ταμίας και εκείνος που παίρνει τα χρήματα. 

2. Αν το ένταλμα που εκτελείται αφορά δαπάνη για αγο¬ 
ρά ή προμήθεια υλικών, ο Ταμίας πριν την καταβολή των 
χρημάτων, εκτός από την εξοφλητική απόδειξη, οφείλει να 
ζητήσει από τον ενδιαφερόμενο την έκδοση ισόποσου τι¬ 
μολογίου. Επίσης αν πρόκειται για δαπάνη παροχής υπη¬ 
ρεσιών ( Δικηγόρου-Ιατρού κτλ ) οφείλει να ζητήσει από 
τους λαμβάνοντας τα χρήματα, την παράδοση του εκδιδό- 
μενου από αυτούς, σύμφωνα με τον νόμο, Δελτίου Παρο¬ 
χής Υπηρεσιών ή θεωρημένη από την Εφορεία απόδειξη. 

Άρθρο 55 
Αμοιβές Δ.Υ 

1. Οι αμοιβές των Δημοσίων υπαλλήλων που χρησιμο¬ 
ποιούνται από τον ΠΦΣ σε διάφορες υπηρεσίες του, ορί¬ 
ζονται σύμφωνα με τις ισχύουσες κάθε φορά διατάξεις 
Νόμων, για τις πρόσθετες αμοιβές των υπαλλήλων του 
δημοσίου και των ΝΠΔΔ. 

2. Οι παραπάνω αμοιβές βαρύνουν τον προϋπολογισμό 
του Π.Φ.Σ. 

Άρθρο 56 

Προμήθειες Συλλόγου 

Όλες οι προμήθειες (γραφική ύλη, έντυπα, έπιπλα, 
σκεύη, κλπ) του ΠΦΣ ενεργούνται σύμφωνα με τις ισχύ- 
ουσες διατάξεις κάθε φορά για τις προμήθειες του Δημο¬ 
σίου και των ΝΠΔΔ. 

Άρθρο 57 

Διοικητικός και Διαχειριστικός Έλεγχος 

1. Διοικητικό και Διαχειριστικό έλεγχο του ΠΦΣ ενεργεί 
σύμφωνα μετά άρθρα 75του ν. 3601 /28, το άρθρο 24 του 
Α.Ν 1384/38, και το άρθρο 3 του Π. Δ/τος 369/97 το 
Υπουργείο Υγείας και Πρόνοιας, μετά όργανά του. 

2. Διαχειριστικό έλεγχο του ΠΦΣ ενεργούν: α) Η Υπηρε¬ 
σία Νομικών Προσώπων της Γεν. Δ/σεωςΔημ. Λογιστικού 

του Υπουργείου Οικονομικών, β) Ο αρμόδιος Αντιπρόε¬ 
δρος και οΓεν. Γραμματέας του ΔΣ, σύμφωνα με τις διατά¬ 
ξεις της παρ. 2 του άρθρου 45 του παρόντος Εσωτερικού 
Κανονισμού, γ) Οι ελεγκτές που ορίζονται σύμφωνα με τα 
άρθρα 41 και 60 του νόμου 3601/28, απάτην Γενική Συνέ- 
λευσητων μελών καιτηςπερ. γτηςπαρ.1 του άρθρου 9του 
παρόντος Εσωτερικού Κανονισμού και δ) Οι ορκωτοί Λογι¬ 
στές, που ορίζονται με απόφαση της Γ ενικής Συνέλευσης. 

Άρθρο 58 

Προϋπολογισμός - Ισολογισμός - Απολογισμός 

1. Ο προϋπολογισμός συντάσσεται από τον Πρόεδρο, 
τον Γ ενικό Γ ραμματέα και τον Τ αμία, εγκρίνεται από το ΔΣ 
και ψηφίζεται, σύμφωνα με την παρ. 2 του άρθρου 8 του ν. 
3601/28, από την Γ ενική Συνέλευση του ΠΦΣ και στην συ¬ 
νέχεια υποβάλλεται δια της αρμόδιας Υπηρεσίας του 
Υπουργείου Υγείας και Πρόνοιας, στο Υπουργείο Οικονο¬ 
μικών για την τελική έγκρισή του. Στον προϋπολογισμό 
αναγράφονται με το καθιερούμενο από τον νόμο σύστη¬ 
μα, τις αποφάσεις και τις εγκυκλίους του Υπουργείου Οι¬ 
κονομικών τα έσοδα και τα έξοδα που προβλέπονται κα¬ 
θώς επίσης και οι καταβολές παροχών, σύμφωνα με τα 
στοιχεία που υπάρχουν και τις σχετικές προβλέψεις. Επί¬ 
σης για το ΚΑΕΦ ( άρθρον 63 παρόντος Εσωτερικού Κα¬ 
νονισμού ) τηρείται ίδιος λογαριασμός εσόδων και εξόδων 
και ίδιος απολογισμός, που αποτελούν τμήματα του Γενι¬ 
κού Προϋπολογισμού και του Απολογισμού του ΚΑΕΦ. 

2. Μέσα στον πρώτο μήνα κάθε οικονομικού χρόνου κα¬ 
ταρτίζεται ο ισολογισμός και ο απολογισμός της οικονο¬ 
μικής χρήσεως που έληξε, που εγκρίνεται από την Γ ενική 
Συνέλευση του ΠΦΣ. 

ΚΕΦΑΛΑΙΟ Ζ' 

Ειδικός Λογαριασμός ΚΑΕΦ 
Άρθρο 59 

Διατάξεις - Σκοπός - Διαχείριση 

1. Στον Πανελλήνιο Φαρμακευτικό Σύλλογο τηρείται 
«Ειδικός λογαριασμός υπό την ονομασία «ΚΕΦΑΛΑΙΟ 
ΑΠΟΖΗΜΙΩΣΗΣ ΕΞΟΔΟΥ ΦΑΡΜΑΚΟΠΟΙΩΝ» κατά τα ει- 
δικώς οριζόμενα στις διατάξεις: 

α. Του άρθρου 52 του ν. 3601/28 όπως τούτο συμπλη¬ 
ρώθηκε με το άρθρο 152 του νόμου 2071/1992 (ΦΕΚ Α 
123/92). 

β. Της με αριθμό 2082478/8953/0024/31-12-92 Υ.Α 
«Ανάθεση διαχείρισης του ειδικού λογαριασμού υπό την 
ονομασία «Κεφάλαιο αποζημίωσης εξόδου ΠΦΣ» στην 
Τράπεζα της Ελλάδος. (ΦΕΚ Β 19/93). 

γ. Της με αριθμό Α4/6489/29-12-92 Υ.Α «Τήρηση ειδικού 
λογαριασμού στην Τράπεζα της Ελλάδος του ΠΦΣ (ΦΕΚ 
Β 68/93). 

δ. Της με αριθμό Υ7/7/23-1-1995 ΥΑ «Ειδικός Λογαρια¬ 
σμός» Κεφάλαιο Αποζημιώσεως Εξόδου (ΦΕΚ Β 108/ 
1995). 

ε. Της παρ 1 του άρθρου 58 του παρόντος Εσωτερικού 
Κανονισμού. 

2. Η Διοίκηση και η Διαχείριση του κατά την παρ. 1 «Κε- 
φάλαιον Αποζημίωσης Εξόδου Φαρμακοποιών» ενεργείται 
από το ΔΣ του ΠΦΣ κατόπιν εισήγησης της κατά το άρθρον 
42 παρ. 1, περ. α πενταμελούς διαπαραταξιακής επιτρο¬ 
πής από μέλη αυτού, έχει δε ως σκοπόν την παροχή εφά¬ 
παξ χρηματικού ποσού στους φαρμακοποιούς δικαιού¬ 
χους που εξέρχονται από την άσκηση του Φαρμακευτικού 
Επαγγέλματος για οποιαδήποτε λόγο και σε περίπτωση 


θανάτου, στα μέλη της οικογένειας του (άρθρο 1 παρ. 1 ΥΑ 
Υ7/7/23-1-1995) εφαρμοζομένων για αυτό των αναφερο- 
μένων διατάξεων στην προηγούμενη παράγραφο. 

ΚΕΦΑΛΑΙΩΝ Η 

ΓΕΝΙΚΕΣ ΚΑΙ ΕΙΔΙΚΕΣ ΔΙΑΤΑΞΕΙΣ 
Άρθρο 60 

Τήρηση Μητρώου Φαρμακοποιών 
Φαρμακευτικών Συλλόγων της Χώρας 

1. Στον Πανελλήνιο Φαρμακευτικό Σύλλογο τηρείται μη¬ 
τρώο των ανά την Χώρα λειτουργούντων φαρμακείων 
φαρμακοποιών, με το σύστημα της επεξεργασίας των 
σχετικών στοιχείων από ηλεκτρονικό υπολογιστή. 

2. Στο μητρώο καταχωρούνται τα εξής στοιχεία: 

I. Ονοματεπώνυμο φαρμακοποιού 

II. Φύλο (Α-Γ) 

III. Πατρώνυμο 

IV. Μητρώνυμο 

V. Ημερομηνία γέννησης 

VI. Πανεπιστήμιο από το οποίο έλαβε το πτυχίο του φαρ¬ 
μακοποιού 

VII. Ημερομηνία λήψης Πτυχίου 

VIII. Αριθμός άδειας άσκησης επαγγέλματος 

IX. Ημερομηνία έκδοσης άδειας ίδρυσης φαρμακείου 

X. Ημερομηνία χορήγησης άδειας ίδρυσης φαρμακείου 

XI. Δήμος / κοινότητα για την οποία χορηγείται η άδεια 
ίδρυσης φαρμακείου 

XII. Διεύθυνση φαρμακείου (οδός - αριθμός-ΤΚ- Πόλη) 

XIII. Νομαρχία 

XIV. Αριθμός άδειας λειτουργίας 

XV. Τηλέφωνο 

XVI. Στήλη παρατήρησης και μεταβολών. 

3. Η τήρηση το μητρώου μελών των Φαρμακευτικών 
Συλλόγων που λειτουργούν φαρμακείο στην περιφέρεια 
αυτών τελεί υπό την επίβλεψη και ευθύνη του οριζομένου 
από το ΔΣ ενός εκ των Αντιπροέδρων αυτού. 

4. Για τα καταχωρούμενα στο μητρώο στοιχεία έχουν 
εφαρμογή πλήρως οι διατάξεις του νόμου 2472/97 «Προ¬ 
στασία του ατόμου απάτην επεξεργασία δεδομένων προ¬ 
σωπικού χαρακτήρα» (ΦΕΚ Α 50/97). 

Άρθρο 61 
Τηρούμενα Βιβλία 

1. Ο ΠΦΣ τηρεί τα εξής από το νόμο και τον παρόντα 
Εσωτερικό Κανονισμό οριζόμενα βιβλία και φακέλους. 

α. Βοηθητικά βιβλία μελών του ΔΣ των ΦΣ της Χώρας και 
των αντιπροσώπων αυτών, 
β. Φακέλους Αρχείου κατά θέματα ή Υπηρεσίες, 
γ. Βιβλία Κοινού και Εμπιστευτικού Πρωτοκόλλου, 
δ. Βιβλίο Διεκπεραίωσης εγγράφων 
ε. Βιβλίο πρακτικών Γ ενικών Συνελεύσεων 
στ - Βιβλίο πρακτικών Διοικητικού Συμβουλίου 
ζ. Τα από το άρθρο 46 του παρόντος Εσωτερικού κανο¬ 
νισμού οριζόμενα βιβλία, φακέλους και στοιχεία Ταμείου. 

η. Βοηθητικά που ορίζονται κάθε φορά ανάλογα με τις 
λειτουργικές ανάγκες του Συλλόγου με απόφαση του ΔΣ 

2. Την επιμέλεια και ευθύνη για τηντήρηση των Βιβλίων, 
φακέλων και των λοιπών παραστατικών στοιχείων έχουν 
τόσο τα από το Νόμο οριζόμενα όργανα, τον παρόντα 
Εσωτερικό Κανονισμό όσο και οι οριζόμενοι από το ΔΣ 
του ΠΦΣ Αντιπρόεδροι αυτού. 

3. Όλα τα βιβλία του Συλλόγου αριθμούνται και μονο- 
γράφονται κατά σελίδα από τον Πρόεδρο και τον Γ ενικό 
Γ ραμματέα. 

Άρθρο 62 

Πρωτοκόλληση - Διεκπεραίωση Εγγράφων 

1. Όλα τα εισερχόμενα έγγραφα, μετάτον Χαρακτηρισμό 
τους από τον Προϊστάμενο των Υπηρεσιών του ΠΦΣ και τα 
εξερχόμενα έγγραφα, μετά την υπογραφή τους από τον 
Πρόεδρο και τον Γ. Γραμματέα καταχωρούνται στο Βιβλίο 
πρωτοκόλλου αυτού, την ημέρα λήψεως ή εξόδου τους. 

2. Σε καμιά περίπτωση δεν επιτρέπεται η άρνηση πρω¬ 
τοκόλλησης εγγράφου από όπου και να προέρχεται ως 
και αναφοράς ή αίτησης από οποιοδήποτε πρόσωπο ή 
Υπηρεσία. 

3. Τα εξερχόμενα έγγραφα του Συλλόγου σφραγίζονται 
και υπογράφονται από τον Πρόεδρο και τον Γ.Γραμματέα 
του Συλλόγου (άρθρο 9 ν. 3601/28) και αποστέλλονται 
στον προορισμό τους με οποιοδήποτε πρόσφορο και 
ασφαλές μέσο. 

4. Τα εισερχόμενα έγγραφα και τα σχέδια των εξερχό- 
μενων εγγράφων, φυλάσσονται σε ειδικούς φακέλους δια 
όσο χρόνο απαιτείται από τις κείμενες διατάξεις. 

Άρθρο 63 

Βεβαιώσεις - Πιστοποιητικά - Χορήγηση Αντιγράφων 

Αιτήσεις Φαρμακευτικών Συλλόγωντων μελών αυτών και 
κάθε τρίτου που έχει έννομο συμφέρον για την χορήγηση 
διαφόρων πιστοποιητικών ή βεβαιώσεων, αντιγράφων, εγ¬ 
γράφων, πρακτικών κ.τ.λ αρμοδιότητας του Συλλόγου, 
πρέπει να έχουν διεκπεραιωθεί εντός 60 ημερών από της 
υποβολής του σχετικού αιτήματος (άρθρο 4 ν. 2690/99 τη¬ 
ρούμενων απαρεγκλίτως και των διατάξεων του ν. 2472/97 
«Προστασία του ατόμου από την επεξεργασία δεδομένων 
προσωπικού χαρακτήρα» (ΦΕΚ Α 50/97). 

Άρθρο 64 

Ανώτατο Φαρμακευτικό Πειθαρχικό Συμβούλιο 

1. Στον ΠΦΣ λειτουργεί το Α.Φ.Π.Σ , αρμόδιο για να εκ- 
δικάζει τις εφέσεις των φαρμακοποιών κατά των αποφά¬ 
σεων των Πειθαρχικών Συμβουλίων των τοπικών Φαρμα¬ 
κευτικών Συλλόγων. 

2. Η συγκρότηση και η λειτουργία του Α.Φ.Π.Σ διέπεται 
από τις διατάξεις: 

α. Των άρθρων 66,67 (όπως τελικά αντικαταστάθηκε με 
το άρθρο 11 του ν. 1963/91), 69 όπως αντικαταστάθηκε με 
το άρθρο 2του ν. 4031/59 και συμπληρώθηκε μετηνπαρ. 
5 του άρθρου 9 του ν. 4111 /60) και τα άρθρα 70,71,72,73 
και 74 του ν. 3601/28 και 

β. Του Π.Δ/τος 4/6-4-1929 «Περί αρμοδιότητας δικαιο¬ 
δοσίας Ανωτάτου Πειθαρχικού Συμβουλίου και Πειθαρχι¬ 
κών Συμβουλίων των Φαρμακευτικών Συλλόγων» (ΦΕΚ Α 
137/1929). 

3. Ο ΠΦΣ παρέχει κάθε δυνατή βοήθεια στο Α.Φ.Π.Σ και 
του οποίου οι δαπάνες για την ομαλή λειτουργία του βα¬ 
ρύνουν τον προϋπολογισμό αυτού. Επίσης ο ΠΦΣ εκπρο¬ 
σωπείτο Α.Φ.Π.Σ ενώπιοντου Συμβουλίου της Επικράτει¬ 
ας ή άλλων Διοικητικών Δικαστηρίων σε περίπτωση κατά¬ 
θεσης αιτήσεων ακύρωσης ή προσφυγής κατά των 
αποφάσεων αυτού. 

Άρθρο 65 
Βιβλιοθήκη ΠΦΣ 

1. Στο ΠΦΣ λειτουργεί ιδιαίτερη Υπηρεσία με την επω¬ 
νυμία «Βιβλιοθήκη ΠΦΣ», με την επίβλεψη και ευθύνη ενός 
των Αντιπροέδρων του ΔΣ του ΠΦΣ. 

2. Η Βιβλιοθήκη του ΠΦΣ: 


α. Περιλαμβάνει και εμπλουτίζεται με (της χώρας μας ή 
του εξωτερικού) βιβλία, συγγράμματα, μελέτες κλπ επι¬ 
στημονικού περιεχομένου σχετικά με την Φαρμακευτική 
Επιστήμη και γενικά τις Υγειονομικές επιστήμες, ως και με 
αντίστοιχα περιοδικά. 

β. Λειτουργεί κατά τις μέρες και ώρες λειτουργίας των 
γραφείων αυτού και η χρήση της επιτρέπεται στα μέλη 
του ΠΦΣ (μέλη του Δ.Σ των Φαρμακευτικών Συλλόγωντης 
Χώρας - Αντιπρόσωποι στον ΠΦΣ των Φαρμακευτικών 
Συλλόγων) και στους φαρμακοποιούς της Χώρας. Τρίτα 
πρόσωπα δύναται να κάνουν χρήση της βιβλιοθήκης, μό¬ 
νο μετά από άδεια του ΔΣ του ΠΦΣ. 

3. Η βιβλιοθήκη του ΠΦΣ δύναται να περιλαμβάνει και ει¬ 
δικές προθήκες για την διαφύλαξη οργάνων, σκευών και 
επίπλων, που χρησιμοποιήθηκαν ή χρησιμοποιούνται κα¬ 
τά την ιστορική διαδρομή της λειτουργίας του Ελληνικού 
Φαρμακείου,την ευθύνη δετού εμπλουτισμού, με αγορές 
ή δωρεές έχει το ΔΣ αυτού. 

Άρθρο 66 

Φαρμακευτικό Δελτίο - Εκδόσεις 

1. Για την πληρέστερη επιστημονική, επαγγελματική και 
συνδικαλιστική επικοινωνία μεταξύ των Φαρμακευτικών 
Συλλόγων της Χώρας και των Φαρμακοποιών που διατη¬ 
ρούν σε λειτουργία φαρμακείο ο ΠΦΣ εκδίδει περιοδικό 
με την επωνυμία «Φαρμακευτικό Δελτίο» (άρθρο 52 παρ. 
5 ν. 3601/28) επίσημο όργανο αυτού. 

2. Γ ια την δημοσιευομένη ύλη, εκτύπωση και διανομή 
του «Φαρμακευτικού Δελτίου αρμοδιότητα έχει η κατά το 
άρθρο 42 παρ 1 περ.β, του παρόντος Εσωτερικού Κανο¬ 
νισμού οριζόμενη από το ΔΣ. Συντακτική Επιτροπή η 
οποία και εισηγείται στο ΔΣτη λήψη κάθε δυνατού μέτρου 
για την επιτυχία του σκοπού αυτού. 

3. Το ΔΣ του ΠΦΣ δύναται, κατόπιν δημοσίου διαγωνι¬ 
σμού να αναθέτει την εκτύπωση και διανομή του Φαρμα¬ 
κευτικού Δελτίου σε εκδοτικές Εταιρείες που έχουν σχε¬ 
τική ειδικότητα και πείρα. 

4. Το Φαρμακευτικό Δελτίο αποστέλλεται δωρεάν σε 
όλους τους φαρμακοποιούς της Χώρας και της Κύπρου 
που λειτουργούν φαρμακείο και τιμητικώς σε Υπηρεσίες, 
Οργανισμούς και Οργανώσεις της χώρας και εξωτερικού 
που έχουν σχέση με την Φαρμακευτική Επιστήμη καθώς 
και σε τρίτα πρόσωπα μετά από έγκριση του ΔΣ του ΠΦΣ. 

5. Το ΔΣτου ΠΦΣ δύναται με απόφαση του που λαμβά- 
νεται με πλειοψηφία των 2/3 των μελών αυτού να προβαί¬ 
νει στην έκδοση επιστημονικών μελετών ή βιβλίων που 
αναφέρονται στην Φαρμακευτική Επιστήμη ή αποτελούν 
χρήσιμα βοηθήματα για τους φαρμακοποιούς κατά την 
ενάσκηση του Φαρμακευτικού Επαγγέλματος. 

Άρθρο 67 

Παράβαση διατάξεων 
Εσωτερικού Κανονισμού 

1. Η παράβαση των διατάξεων του παρόντος Εσωτερι¬ 
κού Κανονισμού συνιστά σύμφωνα με το άρθρο 62 του ν. 
3601/28 πειθαρχικό παράπτωμα και δύναται να προκαλέ- 
σει την πειθαρχική δίωξη του παραβάτου ενώπιοντου αρ¬ 
μοδίου Πειθαρχικού Συμβουλίου. 

2. Η πειθαρχική δίωξη των παραβατών της φαρμακευτι¬ 
κής νομοθεσίας και του παρόντος Εσωτερικού Κανονι¬ 
σμού ενεργείται με απόφαση του ΔΣ του ΠΦΣ με πλειο¬ 
ψηφία των 2/3 των μελών αυτού. 

Άρθρο 68 

Τροποποίηση Εσωτερικού Κανονισμού 

Ο παρών Εσωτερικός Κανονισμός του ΠΦΣ δεν δύναται 
να τροποποιηθεί παρά μόνο, σύμφωνα με την διαδικασία 
που ορίζεται στα άρθρα 10 και 55 του ν. 3601/28. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Οκτωβρίου 2001 

Ο ΥΦΥΠΟΥΡΓΟΣ 

Δ. ΘΑΝΟΣ 
-♦- 

Αριθ.: 3424.1/03/2001 (2) 

Επαναπροσδιορισμός συντελεστών υπολογισμού φαρι- 
κών τελών λόγω προσαρμογής στο ΕΥΡΩ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - ΕΜΠΟΡΙ¬ 
ΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρ. 190 και επόμενα του Ν.Δ. 
187/73 περί Κ.Δ.Ν.Δ. (ΦΕΚ261 Α/73) 

2. Τις διατάξεις του Π.Δ. 519/76 (ΦΕΚ 186 Α/76) «Περί 
των καταβαλλόμενων υπό πλοίων φαρικώντελών». 

3. Τις διατάξεις του Ν. 2842/2000 (ΦΕΚ 207 Α727-9- 
2000) «Λήψη συμπληρωματικών μέτρων για την εφαρμο¬ 
γή των κανονισμών (ΕΚ) 1103/97, 974/98 και 2866/98 του 
Συμβουλίου, όπως ισχύουν σχετικά με την εισαγωγή του 
ΕΥΡΩ». 

4. Τις διατάξεις του Ν. 1558/1985 (ΦΕΚ 136 Α'/85) «Κυ¬ 
βέρνηση και Κυβερνητικά όργανα»όπως συμπληρώθηκε 
με το άρθρο 27 του Ν. 2081/92 (ΦΕΚ 154 Α'/92) και τρο¬ 
ποποιήθηκε με το άρθρο 1 πργ. 2 ατού Ν. 2469/97 (ΦΕΚ 
38 Α/97) . 

5. Τις διατάξεις του άρθρ. 31 του Ν. 1473/84 «Ρυθμίσεις 
στην έμμεση φορολογία και άλλες διατάξεις (ΦΕΚ 127 
Α/84) όπως έχει τροποποιηθεί με το άρθρο 42 του Ν. 
2214/94 (ΦΕΚ 75 Α/94) «Αντικειμενικό σύστημα φορολο¬ 
γίας εισοδήματος και άλλες διατάξεις και του άρθρου 6 
του Ν. 2399/96 (ΦΕΚ90 Α/1996). 

6. Τις διατάξεις της αριθ. 1039386/441 /Α 006/21-4-2000 
(Β'571) Κ.Υ.Α. Πρωθυπουργού καιΥπ. Οικονομικών «Ανά¬ 
θεση αρμοδιοτήτων στους Υφυπουργούς Οικονομικών». 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Α. Επαναπροσδιορίζουμε τους συντελεστές υπολογι¬ 
σμού φαρικών τελών, που προβλέπονται στα άρθρα 7, 8, 
9, 10, 11 και 14του Π.Δ. 519/76 (ΦΕΚ 186 Α/76) «περίτων 
καταβαλλομένων υπό πλοίων φαρικών τελών» όπως στα¬ 
διακά έχουν αναπροσαρμοστεί και ισχύουν σήμερα, λόγω 
προσαρμογής στο ΕΥΡΩ ως ακολούθως: 

(1) Φαρικά τέλη πλοίων μέχρι 1000 μονάδων καθαρής 
χωρητικότητας ισχύος 30 ημερών (άρθρο 7 πργ. 1 Π.Δ. 
519/76) εσωτερικού σε ένα ΕΥΡΩ και εβδομήντα έξι λεπτά 
(1,76) και εξωτερικού σε τριάντα ένα ΕΥΡΩ και είκοσι πέ¬ 
ντε λεπτά (31,25) ανά 1000 μονάδες καθαρής χωρητικό¬ 
τητας (ΝΤ). 

(2) Φαρικά τέλη πλοίων άνω των 1000 μονάδων καθαρής 
χωρητικότητας ισχύος 30 ημερών (άρθρο 8 πργ. 1 Π.Δ. 
519/76) εσωτερικού σε τρία ΕΥΡΩ και είκοσι λεπτά (3,20) 


και εξωτερικού σε πενήντα επτά ΕΥΡΩ και σαράντα έξι λε¬ 
πτά (57,46) ανά 1000 μονάδες καθαρής χωρητικότητας 
(ΝΤ). 

(3) Κατά πράξη τέλη πλοίων άνω των 1000 μονάδων κα¬ 
θαρής χωρητικότητας (Άρθρο 9 πργ. 1 α Π.Δ. 519/76) εάν 
η ποσότητα φορτίου είναι μικρότερη του 1/5 όχι όμως του 
1/10 των μονάδων καθαρής χωρητικότητας (ΝΤ) εσωτερι¬ 
κού σε ένα ΕΥΡΩ και εξήντα ένα λεπτά (1,61) και εξωτερι¬ 
κού σε είκοσι οκτώ ΕΥΡΩ και εβδομήντα τρία λεπτά 
(28,73) ανά 1000 μονάδες καθαρής χωρητικότητας (ΝΤ). 

(4) Κατά πράξη τέλη πλοίων άνω των 1000 μονάδων κα¬ 
θαρής χωρητικότητας (Άρθρο9πργ. 1β Π.Δ. 519/76) εάν 
η ποσότητα φορτίου είναι μικρότερη του 1/10 όχι όμως 
του 1 /20 των μονάδων καθαρής χωρητικότητας (ΝΤ) εσω¬ 
τερικού σε εβδομήντα τρία λεπτά του ΕΥΡΩ (0,73) και 
εξωτερικού σε δέκα τρία ΕΥΡΩ και εβδομήντα ένα λεπτά 
(13,71) ανά 1000 μονάδες καθαρής χωρητικότητας (ΝΤ). 

(5) Κατά πράξη τέλη πλοίων άνω των 1000 μονάδων κα¬ 
θαρής χωρητικότητας (Άρθρο 9 πργ. 1 γτου Π.Δ. 519/76) 
εάν η φορτοεκφορτωνόμενη ποσότητα φορτίου είναι μι¬ 
κρότερη του 1/20 των μονάδων καθαρής χωρητικότητας 
(ΝΤ) εσωτερικού σε δώδεκα ΕΥΡΩ και εβδομήντα τέσσε¬ 
ρα λεπτά (12,74) και εξωτερικού σε διακόσια είκοσι εννέα 
ΕΥΡΩ και ενενήντα έξι λεπτά (229,96) ανά 1000 τόνους 
φορτοεκφορτωνομένου φορτίου. 

(6) Πλήρη ετήσια φαρικά τέλη πλοίων καθαρής χωρητι¬ 
κότητας (ΝΤ) μέχρι και 1000 μονάδων (άρθρο 10 πργ. 1 α 
ΠΔ 519/76) εσωτερικού σε τέσσερα ΕΥΡΩ και δεκαεπτά 
λεπτά (4,17) και εξωτερικού σε εβδομήντα τέσσερα ΕΥΡΩ 
και ενενήντα πέντε λεπτά (74,95) ανά 1000 μονάδες κα¬ 
θαρής χωρητικότητας (ΝΤ). 

(7) Πλήρη ετήσια φαρικά τέλη πλοίων καθαρής χωρητι¬ 
κότητας (ΝΤ) άνω των 1000 μονάδων (άρθρο 10 πργ. 1 β 
Π.Δ. 519/76) εσωτερικού σε εννέα ΕΥΡΩ και πενήντα τέσ¬ 
σερα λεπτά (9,54) και εξωτερικού σε εκατόν εβδομήντα 
δύο ΕΥΡΩ και σαράντα τέσσερα λεπτά (172,44) ανά 1000 
μονάδες καθαρής χωρητικότητας (ΝΤ). 

(8) Μειωμένα ετήσια τέλη πλοίων τακτικών γραμμών κα¬ 
θαρής χωρητικότητας (ΝΤ) μέχρι και 1000 μονάδων (Άρ¬ 
θρο 11 πργ. 1 α Π.Δ. 519/76) σε είκοσι τέσσερα ΕΥΡΩ και 
ενενήντα επτά λεπτά (24,97) ανά 1000 μονάδες καθαρής 
χωρητικότητας (ΝΤ). 

(9) Μειωμένα ετήσια τέλη πλοίων τακτικών γραμμών κα¬ 
θαρής χωρητικότητας (ΝΤ) ανώτερης των 1000 μονάδων 
(Άρθρο 11 πργ. 1 β ΠΔ 519/76) σε πενήντα επτά ΕΥΡΩ και 
σαράντα έξι λεπτά (57,46) ανά 1000 μονάδες καθαρής 
χωρητικότητας (ΝΤ). 

(10) Φαρικά τέλη Ρυμουλκών - Ναυαγοσωστικών με Ελ¬ 
ληνική σημαία (Άρθρο 14πργ. 1 Π.Δ. 519/76) εργαζόμενα 
εντός λιμένων σε ένα ΕΥΡΩ και εβδομήντα έξι λεπτά 
(1,76) ανά 1000 ίππους της ενδεικτικής δύναμης της προ- 
ωστηρίου μηχανής αυτών. 

(11) Φαρικά τέλη Ρυμουλκών - Ναυαγοσωστικών με ξέ¬ 
νη σημαία εξομοιούμενα προς τα Ελληνικά (Άρθρο 14 
πργ. 2 Π.Δ. 519/76) εργαζόμενα στην Ελλάδα τρία ΕΥΡΩ 
και είκοσι λεπτά (3,20) ανά 1000 μονάδες ολικής χωρητι¬ 
κότητας (ΟΤ) αυτών. 

(12) Φαρικά τέλη Ρυμουλκών - Ναυαγοσωστικών, Ελλη¬ 
νικά και προς Ελληνικά εξομοιούμενα Ρυμουλκά - Ναυα¬ 
γοσωστικά πέραν των κατά τις παραγράφους 1 και 2 (άρ¬ 
θρου 14 Π.Δ. 519/76) καταβαλλομένων φαρικών τελών 
για κάθε εκτός λιμένος ρυμούλκηση ναυαγίου ή κενού 
πλοίου κλπ (άρθρο 14 πργ. 3 Π.Δ. 519/76) καταβάλλουν 

και τρία ΕΥΡΩ και είκοσι λεπτά (3,20) εάν οι πράξεις έλα¬ 
βαν χώρα εντός των όρμων ή των χωρικών υδάτων και πε¬ 
νήντα επτά ΕΥΡΩ και σαράντα έξι λεπτά (57,46) εάν οι 
πράξεις αυτές επεκτάθηκαν εκτός των ορίων αυτών 
ανάΐ 000 μονάδες ολικής χωρητικότητας (ΟΤ). 

(13) Φαρικά τέλη Ρυμουλκών - Ναυαγοσωστικών, Ελλη¬ 
νικά και προς Ελληνικά εξομοιούμενα Ρυμουλκά - Ναυαγο¬ 
σωστικά πέραν των κατά τις παραγράφους 1,2 και 3 (άρ¬ 
θρου 14 Π.Δ. 519/76) καταβαλλομένων φαρικών τελών για 
κάθε εκτός λιμένος ρυμούλκηση πλοίου κλπ μεταφέρο- 
ντος επιβάτες ή οποιανδήποτε ποσότητα φορτίου (άρθρο 
14 πργ. 4 Π.Δ. 519/76) καταβάλλουν και τρία ΕΥΡΩ και εί¬ 
κοσι λεπτά (3,20) εφόσον η ρυμούλκηση έγινε εντός των 
όρμων και των χωρικών υδάτων και πενήντα επτά ΕΥΡΩ και 
σαράντα έξι λεπτά (57,46) εφόσον η ρυμούλκηση επεκτεί- 
νεται εκτός των ορίων αυτών ανά 1000 μονάδες καθαρής 
χωρητικότητας (Ν.Τ.) του Ρυμουλκουμένου . 

Β. Ο υπολογισμός των φαρικών τελών πλοίων και πλω¬ 
τών ναυπηγημάτων διεθνών πλόων γίνεται με βάση τον 
αριθμό που εκφράζει τα μεγέθη των πλοίων αυτών σε ΟΤ 
(ολική χωρητικότητα) και ΝΤ (καθαρή χωρητικότητα) 
όπως έχουν καταμετρηθεί με τους κανόνες της ΔΣ 
1969/ΤΟΝΝΑΟΕ ΟΟΝΝ/ΕΝΤΙΟΝ σύμφωνα με την αριθμ. 
3422.6/05/96 (ΦΕΚ 161 Β714.3.96) ΚΥΑ Υπουργών Οικο¬ 
νομικών και Εμπορικής Ναυτιλίας. 

Γ. Εξαιρούνται τα πλοία μέχρι 1300 Ο.Τ. για τα οποία 
ισχύουν οι ειδικές ρυθμίσεις της αριθ. 3422.06/01/96 
12.01.96 Κ.Υ.Α. Υπουργών Οικονομικών και Εμπορικής 
Ναυτιλίας. 

Δ. Η Απόφαση αυτή να δημοσιευθεί στην Εφημερίδα 
της Κυβερνήσεως και να ισχύσει από 01.01.2002. 

Πειραιάς, 22 Οκτωβρίου 2001 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 
-♦- 

Αριθ.: 4113.154/2001 (3) 

Πρόσθετες διαδικασίες ελέγχου στα πλαίσια των τακτι¬ 
κών και εκτάκτων επιθεωρήσεων, των δρομολογημέ¬ 
νων στις θαλάσσιες ενδομεταφορές επιβατηγών (Ε/Γ) 
και επιβατηγών-οχηματαγωγών (Ε/Γ-Ο/Γ) πλοίων, τα 
οποία έχουν συμπληρώσει ηλικίατριάντα (30) ετών κα¬ 
τά τη δρομολόγησή τους κατά το μεταβατικό στάδιο 
από 1 Νοεμβρίου 2002 μέχρι την 31 Δεκεμβρίου 2008. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Την παράγραφο 2(γ) του άρθρου τρίτου του Ν 
2932/2001 «Ελεύθερη παροχή υπηρεσιών στις θαλάσσιες 
ενδομεταφορές - Σύσταση Γ ενικής Γ ραμματείας Λιμένων 
και Λιμενικής Πολιτικής - Μετατροπή Λιμενικών Ταμείων 
σε Ανώνυμες Εταιρείες» (Α' 145). 

β. Το άρθρο 3 του Ν. 4473/65 «Περί Ελέγχου της Ναυσι¬ 
πλοΐας, Επιθεωρήσεως Εμπορικών Πλοίων και άλλων τι- 
νών διατάξεων» (Α' 102). 

γ. Την παράγραφο 1 (β) του άρθρου 36 του Ν.Δ. 187/73 
«Περί Κώδικος Δημοσίου Ναυτικού Δικαίου» (Α' 261). 
δ. Τις διατάξεις του άρθρου 29Α του Ν. 1558/85 «Κυ¬ 


βέρνηση και κυβερνητικά όργανα» (Α' 137), που προστέ¬ 
θηκε με το άρθρο 27 του Ν. 2081/92 (Α' 154), όπως αντι- 
καταστάθηκε με το άρθρο 1 παράγραφος 2α του Ν. 
2469/1997 (Α' 38). 

ε. Το γεγονός ότι από τις διατάξεις της παρούσης απο- 
φάσεως δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Τα Ε/Γ και Ε/Γ -Ο/Γ πλοία, τα οποία κατά την δρομο¬ 
λόγησή τους στις θαλάσσιες ενδομεταφορές, κατά το με¬ 
ταβατικό χρονικό διάστημα από 1η Νοεμβρίου 2002 μέχρι 
και την 31η Δεκεμβρίου 2008 έχουν συμπληρώσει ηλικία 
τριάντα (30) ετών, υπολογιζόμενη από την 31η Δεκεμβρί¬ 
ου του έτους της καθελκύσεώς τους, υπόκεινται στις ακό¬ 
λουθες πρόσθετες διαδικασίες ελέγχου, στα πλαίσια των 
τακτικών και εκτάκτων επιθεωρήσεων που διενεργούνται 
από την αρμοδία σύμφωνα με τη νομοθεσία Αρχή. 

Α. ΚΑΤΑ ΤΙΣ ΕΤΗΣΙΕΣ - ΤΑΚΤΙΚΕΣ ΕΠΙΘΕΩΡΗΣΕΙΣ 

ί) Διενέργεια της προβλεπομένης, από την παρ. 1 (α) I 
του άρθρου 3 του Π.Δ. 175/88, επιθεωρήσεως στην ξηρά 
του εξωτερικού της γάστρας των πλοίων, το αργότερο 
κάθε 12 μήνες. 

ϋ) Διενέργεια επιθεωρήσεως της στεγανότητος των δε¬ 
ξαμενών έρματος διπυθμένων, με την εφαρμογή υδρο¬ 
στατικής πιέσεως υπερπληρώσεώςτους μέχρι το ανώτα¬ 
το ύψος των εξαεριστικών σωλήνων. 

III) Διενέργεια κατά την επιθεώρηση ξηράς των πλοίων, 
των προβλεπομένων από την εγκύκλιο ΥΕΝ/ΚΕΕΠ/ΔΕΠ 
αριθμ. 1421.32/1/99/11-11-99, αναλυτικών παχυμετρήσε- 
ων ελασμάτων εντός χρονικού διαστήματος 24 έως 36 μη¬ 
νών από την ημερομηνία των προηγουμένων παχυμετρή- 
σεων. 

ίν) Διενέργεια δοκιμών αντοχής των σωσιβίων λέμβων 
και των επωτίδων τους, καθώς και των επωτίδων των σω¬ 
σιβίων σχεδιών, σε φορτίο δοκιμής ίσο με το φορτίο λει¬ 
τουργίας. 

ν) Διενέργεια επιθεωρήσεως και άμεση αντικατάσταση 
όσων ατομικών σωσιβίων ζωνώντων πλοίων, δενπληρούν 
τις απαιτήσεις της 50ΕΑ3 74/83. 

νί) Διενέργεια άπαξ, για τα πλοία κατηγοριών Β' και Γ’ 
της Οδηγίας 98/18/ΕΚ (Π.Δ. 103/99) έστω και αν αυτά 
έχουν ήδη υποβληθεί σε πείραμα ευσταθείας σύμφωνα 
με τον εκάστοτε ισχύοντα κανονισμό περί ευσταθείας επι¬ 
βατηγών πλοίων, για τον προσδιορισμό των στοιχείων ευ¬ 
σταθείας τους, επιθεωρήσεως αφόρτου βάρους πλοίου 
(0Γ3ΪΙ ευπ/Θγ) σύμφωνα με τα οριζόμενα για τα πλοία κα¬ 
τηγορίας Α’ στο άρθρο 18 (κανονισμός 22) Κεφαλαίου ΙΙ/Ι 
Μέρους Β’ Παραρτήματος ΙΒτηςπροαναφερθείσης Οδη¬ 
γίας 98/18/ΕΚ. 

Β. ΚΑΤΑ ΤΙΣ ΕΚΤΑΚΤΕΣ ΕΠΙΘΕΩΡΗΣΕΙΣ 

Στα πλαίσια των εκτάκτων επιθεωρήσεων, λαμβάνουν 
χώρα πρόσθετες διαδικασίες ελέγχου, διενεργούμενες 
κατά το χρονικό διάστημα έναν μήνα πριν ή μετά τη συ¬ 
μπλήρωση έξι μηνών από την έκδοση του Πιστοποιητικού 
Ασφαλείας ή του Πρωτοκόλλου Γενικής Επιθεωρήσεως 
τωνπλοίων καιπεριλαμβάνουσες, πληντου δοκιμαστικού 
πλου και ελέγχους, που αφορούν στη ναυπήγηση, υποδι¬ 
αίρεση και ευστάθεια, στον μηχανολογικό εξοπλισμό και 
στις ηλεκτρικές εγκαταστάσεις, στην φόρτωση, πυρο¬ 
προστασία, μέγιστο αριθμό επιβατών, σωστικά μέσα, με¬ 
ταφορά επικινδύνων εμπορευμάτων, ραδιοεπικοινωνίες 

και στη ναυσιπλοΐα. Γιατο σκοπό αυτό ελέγχονται τουλά¬ 
χιστον τ’ ακόλουθα: 

ί) η λειτουργία της γεννήτριας εκτάκτου ανάγκης, 
ϋ) ο φωτισμός εκτάκτου ανάγκης, 
ίϋ) το σύστημα παραγωγής ισχύος εκτάκτου ανάγκης 
των ραδιοεγκαταστάσεων, 

ίν) το σύστημα ενημέρωσης των επιβατών με τη διενέρ¬ 
γεια σχετικής δοκιμής, 

ν) η εξοικείωση και η ικανότητα του πληρώματος στη 
χρήση της εξάρτυσης πυροσβέστου και του πυροσβεστι¬ 
κού εξοπλισμού με την διενέργεια γυμνασίου πυρκαϊάς, 
νί) η λειτουργία της αντλίας πυρκαϊάς ανάγκης με δύο 
οθόνινους σωλήνες συνδεδεμένους με την εν λειτουργία 
κύρια γραμμή πυρκαϊάς, 

νϋ) η λειτουργία των τηλεχειριστηρίων διακοπής της 
τροφοδοσίας καυσίμωντωνλεβήτων, των κυρίων και βοη¬ 
θητικών μηχανών και των ανεμιστήρων αερισμού, 
νίϋ) η λειτουργία των τηλεχειριστηρίων καιτωντοπικών 
χειριστηρίων για το κλείσιμο των μονίμων συστημάτων 
κατάσβεσης πυρκαϊάς, 

ίχ) η λειτουργία των συστημάτων ανίχνευσης πυρκα¬ 
γιάς και των συστημάτων συναγερμού, με τη διενέργεια 
σχετικής δοκιμής, 

χ) η λειτουργία των θυρών πυρασφαλείας, με τη διενέρ¬ 
γεια σχετικής δοκιμής, 

χί) η λειτουργία των αντλιών εκκένωσης της κολυμβητι- 
κής δεξαμενής, 

χϋ) η λειτουργία των μηχανισμών κλεισίματος των στε¬ 
γανών θυρών διαφραγμάτων, τόσο από τη θέση του τοπι¬ 
κού χειριστηρίου όσο και από την θέση του τηλεχειριστη¬ 
ρίου, 

χίϋ) η εξοικείωση των μελώντου πληρώματος μετά σχέ¬ 
δια αντιμετώπισης εκτάκτων αναγκών (πυρκαϊάς, εγκατά¬ 
λειψης, διαρροής) των πλοίων, 
χίν) η λειτουργία των συστημάτων καθέλκυσης των σω¬ 
σιβίων λέμβων, με την διενέργεια καθέλκυσης τουλάχι¬ 
στον μίας σωσιβίου λέμβου και μίας λέμβου περισυλλο¬ 
γής ναυαγών στη θάλασσα, η λειτουργία του συστήματος 
πρόωσης και πηδαλιουχίας των λέμβων, με την εκτέλεση 
σχετικής δοκιμής και η ανέλκυσή τους από τη θάλασσα 
στη θέση στοιβασίαςτους επί του πλοίου, 
χν) η συμμόρφωση προς τις απαιτήσεις των ισχυόντων 
κανονισμών για την κατηγορίατου πλοίου όσον αφορά τις 


σωσίβιες λέμβους και τις λέμβους περισυλλογής ναυα¬ 
γών, 

χνί) η λειτουργία του πηδαλίου και του βοηθητικού μη¬ 
χανισμού πηδαλίου του πλοίου ή του σκάφους. 

Γ. Για τα πλοία τα οποία σύμφωνα με την ισχύουσα νο¬ 
μοθεσία υπάγονται στις διατάξεις του Διεθνούς Κώδικα 
Ασφαλούς Διαχείρισης (ΔΚΑΔ - Ι8Μ), πλέοντων ανωτέρω 
θα ελέγχονται και τ’ ακόλουθα 

ί) το προγραμματισμένο σύστημα συντήρησης επί του 
πλοίου, 

ϋ) η εξοικείωση των μελών του πληρώματος και η ετοι- 
μότητά τους, με τις διαδικασίες ασφαλείας, εκτάκτου 
ανάγκης, συντήρησης, πρακτικών κάθε εργασίας, ασφα¬ 
λείας των επιβατών, τους κανονισμούς της γέφυρας και 
τις εργασίες φόρτωσης των εμπορευμάτων και των οχη¬ 
μάτων. 

ϋί) τα αποδεικτικά έγγραφα - στοιχεία από τα οποία προ¬ 
κύπτει ότι τα μέλη του πληρώματος έχουν παρακολουθή¬ 
σει επιτυχώς την προβλεπομένη για την ειδικότητά τους 
εκπαίδευση και κατέχουν πιστοποιητικό Ελληνομάθειας 
σύμφωνα με τις ισχύουσες διατάξεις. 

Δ. Για τα Ε/Γ και Ε/Γ-Ο/Γ πλοία κάτω των 300 κόρων ολι¬ 
κής χωρητικότητας (κ.ο.χ.) ή 450 μονάδων υπολογισμού 
της χωρητικότητας, σύμφωνα με την Δ.Σ. 1969 «Για την 
καταμέτρηση της χωρητικότητας των πλοίων, που κυρώ¬ 
θηκε με τον Ν. 1373/83 (Α’ 92), οι πρόσθετες διαδικασίες 
ελέγχου περιορίζονται στην εκτέλεση του δοκιμαστικού 
πλου, στην επιθεώρηση καταλληλότητας των σωστικών 
και πυροσβεστικών μέσων αυτών, καθώς και του ναυτι¬ 
λιακού εξοπλισμού τους. 

2. Η εφαρμογή της παρούσας Αποφάσεως αρχίζει από 
την 1η Νοεμβρίου 2002. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Πειραιάς, 22 Οκτωβρίου 2001 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




